چۆن سەحە شینەکەی فەیسبووک وەربگرم؟ - سەکۆی پرسیار و وەڵام - کەی ئای تی ئێن\nچۆن سەحە شینەکەی فەیسبووک وەربگرم؟\nکراو کانونی دووەم 17, 2017 لە جۆراوجۆر لەلایەن ژەنیار (190 خاڵ)\nدوبارەتاگکراو نیسان 24, 2017 لەلایەن سەلمان خالید\nسڵاو، لە ئێستایا پەیجی فەیسبوک چۆن دەکرێ بە فەرمی( سەحە شینەکە وەربگرێ) هەر ئەوەنە سەرە داوێکم بەنێ سوپاستان ئەکەم\nوەڵامدرایەوە کانونی دووەم 18, 2017 لەلایەن Sardar (37,260 خاڵ)\nدیاریکراو نیسان 24, 2017 لەلایەن سەلمان خالید\nبەڕێز ئەو کارەی تۆ دەتەوێت بکەیت بەشێوەیەکی فەرمی لە غێراق بەردەست نییە و زۆر خۆتی بۆ هیلاک مەکە. وە کە ڤی پی ئێنیش بەکاربێنیت وەهاش فەیسبووک هەر دەزانێت تۆ خەڵکی عێراقی و ڕێگە نادات ئەو فۆڕمە ببینیت و پڕی بکەیتەوە. ئیتر ئەوە چیرۆکەکەیە و سەحە شینەکەش نابینی!\nسەرنجدراو کانونی دووەم 18, 2017 لەلایەن ژەنیار (190 خاڵ)\nئەدمینێکی تر لە دەرەوەی وڵاتە و لە بەریتانیایە لای ئەویش page verificaition پشان نایە زۆر سەیرە!\nوەڵامدرایەوە کانونی دووەم 18, 2017 لەلایەن Alan (13,150 خاڵ)\nسڵاو له تۆ ئه‌گه‌ر سپۆنسه‌ری زۆر بكه‌یت بۆ په‌یجه‌كه‌یت ئه‌وه پێم وایه سه‌حه شینیه‌كه وه‌رده‌گریت وه ده‌بێت لایكی زۆر بێت په‌یجه‌كه‌ت\nبراکەم سوپاس بۆ وەڵامەکەت\nبەو جۆرەناکرێ! دەبێت ڕێکاری خۆی بگریتەبەر کە یەکێ لەوانە ناردنی (پاسپۆرت)ـە، جاران فۆڕمێک بوو ثڕت ئەکردوە و بەخێرچی بەس ئێستا هەرچەن ئەگەڕێم لە هێڵپی فەیسبووک خۆی و لە ڤیدیۆفێرکارییەکانی یوتیوب هیچیان وەڵامێکی باشت نادەنەوە و پێت ناڵێن چۆن دەکرێ لە ئێستادا..!\nتێبینییش پەیجەکەم نزیکی 100K هەیە و سپۆنسەریشی ئەکەم\nوەڵامدرایەوە کانونی دووەم 18, 2017 لەلایەن سەلمان خالید (38,120 خاڵ)\nسەرەتا فۆڕمێکە پڕی دەکەیتەوە وەک ئەو ڤیدیۆیە،، پاشان چاوەڕێ دەکەیت تاکوو 24-72 کاتژمێر وەڵامدەدرێیتەوە!\nیاخوود تەماشایی ئەو ڤیدیۆیانە بکە\nهەرچییەک تێنەگشتیت پرسیار بکەوە تاکوو وەڵامت بدەمەوە!\nبەڕێزم هەموو ئەو ڤیدیۆیانەی یوتیوب ئەچنەوە سەر ئەم لینکە و ئەو لینکەش داخراوە


زیانەکانی موبەریدە و سپلیت\n16/5/2021 11:11 AM\nلە رۆژە گەرمەکانی هاویندا دانیشتن لە ژێر بای موبەریدە و سپلیتدا چێژبەخشە بەڵام ئەم چێژە لەدوای سەرئێشە، ماندوویەتی و کێشەکانی هەناسەدان لەناو دەچێت. بای موبوەریدە و سپلیت ئەگەرچی وڵات فێنک دەکاتەوە بەڵام مەترسییە بۆ تەندروستی. لە درێژەدا ئاماژە بە چەند دانەیان دەکەین.\nکێشەی کۆئەندامی هەناسە: ئاڵوگۆڕ بەسەر گەرمی و ساردی هەودا زیانبەخشە بۆ تەندروستیی کۆئەندامی هەناسە. کەوابوو جووڵە لە هەوای گەرمەوە بۆ هەوای سارد کێشەی جدی بۆ هەناسەدان پێک دێنێت. بەپێی توێژینەوەکان ئەو کەسانەی زیاتر لەگەڵ بای موبەریدە و سپلیت بەرکەوتنیان دەبێت بە ئەگەری زۆر تووشی هەوکردنی قوڕگ و لووت دەبن.\nهەوکردنی ڤایرۆسی: یەکێک لە کاریگەرییە ئاساییەکان سووڕی هەوا، پەرەسەندنی هەوکردنی ڤایرۆسییە بەهۆی سیستمی بەرگریی لاوازەوە. لە شوێنێکدا کە موبەریدە ئیش ئەکات، هەوای کۆن بەردەوام سووڕ ئەخوات و ئیزن نادات هەوای فرێش بێتە ژوورەوە. هەوای کۆنەش سەرچاوەی بڵاوبوونەوەی میکرۆبی هەڵامەت و ئەنفلۆئانزا و بەکتریە زیانبەخشەکانە.\nوشکیی جەستە: ئەو کەسانەی بە ماوەیەکی زۆر لەگەل سیستمی فێنککەرەوە بەرکەوتیان دەبێت زیاتر تووشی وشکیی جەستە دەبن چونکە هەم موبەریدە و هەم سپلیت شێداری شوێنەکە لەناو دەبەن. دواتر چونکە جەستە سارد دەبێتەوە هەست بە تینوویتی ناکات و بەم جۆرە کەم‌ئاوی جەستەش روو دەدات و وشکیی پێستی لێدەکەوێتەوە.\nسەرئێشە: بێگومان ئەم کێشەیە یەکێک لە کاریگەرییە نەرێنییەکانی سیستمی فێنککەرەوەیە. ئەگەر موبەریدە بەکار دێنن، بە ئاسانی تووشی میگرێن و سەرئێشەی قورس دەبن؛ مەترسیی لەدەستدانی ئاوی ئەگەری سەرئێشە بەرز دەکاتەوە. وشکیی جەستە ئەگەرچی هۆکارە بۆ کێشەی تەندروستییەکان زۆر جار لەبەرچاو ناگیرێت


پارێزگاری هەولێر بە تووندی سەرکۆنەی هێرشکردنە سەر ئەو خێزانه‌ی هەولێر دەکات کە لە پارێزگای مێرسینی تورکیا هێرشیانکرایەسەر. پەیوەندیی بە کۆنسوڵی تورکیاوە و دەکات و رایدەگەیێنێت: کاری لەمجۆرە لەژێر هەر پاساوێک و بڕوبیانوویەک بێت لەلای ئێمە قبوڵکراو نییە.\nروونکردنەوەیەک لە پارێزگای هەولێرەوە:\nدوای بڵاوبوونەوەی گرتە ڤیدیۆییەک کەتێیدا خێزانێکی شاری هەولێر، لەلایەن چەند کەسێکەوە لەوڵاتی تورکیا و لەنێوان هەردوو شاری (مێرسین و ئەدەنا) بەشێوەیەکی زۆر نامرۆڤانە هێرشیان دەکرێتەسەر و لێیان دەدرێت، بەڕێز ئومێد خۆشناو، پارێزگاری هەولێر، پەیوەندی بەو خێزانە و کەس و کاریانکرد و دڵنیایکردنەوە کە لەگەڵ لایەنە فەرمییەکان لەسەر هێڵ دەبێت بۆ دەستگیرکردنی تاونباران و بەسزاگەیاندنیان و ڕایگەیاند: "ئێوە کەس و کاری ئێمەن و له‌هه‌ر شوێن و جێگه‌یه‌ك بێت کردەوەی لەمجۆرە بەرامبەر بەهاوشاریانی خۆمان قەبوڵناکەین و بەتوندی سەرکۆنەی دەکەین"، پاشان لەبارەی ئەو کەیسەوە بەڕێز پارێزگاری هه‌ولێر، پەیوەندی بە بەرپرسی فەرمانگەی پەیوەندییەکانی دەرەوەی حکومەتی هەرێمی کوردستان و کۆنسوڵی گشتیی وڵاتی تورکیا لەهەولێر کرد و داوای لێکردن:\nدووەم/ داوا لەکونسڵخانەی گشتیی وڵاتی تورکیا لە هەولێر دەکەین، بەفەرمی بۆ ڕایی گشتی ڕوونکردنەوە بدات و هۆکاری پەلاماردان و هێرشکردنە سەر هاوڵاتییانی ئێمە لەوڵاتەکەیان ڕوونبکاتەوە.\nله نه‌خۆشخانه‌ی پێشمه‌رگه ڕۆژانە 60 نه‌خۆش چارەسەر ده‌كرێن


گۆڕانکارییەک لە پۆستى بافڵ تاڵەبانیدا کرا\n2021.07.12 - 12:45\nراگەیەندراوێکى نوێى نوسینگەى رۆژنامەوانى بافڵ تاڵەبانى گۆڕانکاریى لە ناوهێنانى پۆستى بافڵ تاڵەبانى ئەنجامدا لە هاوسەرۆکى یەکێتییەوە بۆ سەرۆک.\nنوسینگەى ڕۆژنامەوانى بافڵ تاڵەبانى (12ى تەموزى 2021) لە راگەیەندراوێکدا ئاماژەى بەوە کردووە کە "سەرۆک بافڵ تاڵەبانی، لەدەباشان پێشوازی کرد لە حەیدەر عەبادی، سەرۆکی ھاوپەیمانی نەسر و سەرۆکوەزیرانی پێشووتری عێراق".\nبەگوێرەى بەدواداچوونەکانى (ناس کورد) بۆ هەژمارى بافڵ تاڵەبانى ئەمە یەکەمین جارە لە راگەیەندراوەکاندا ناوى وەک سەرۆک بهێنرێت و پێشتر هەر وەک هاوسەرۆک ناوى براوە.\nگۆڕانکارییەکەش لە دواى پێنج ڕۆژلە ناكۆكییە دوو قۆڵییەكانی هەردوو هاوسەرۆك دێت کە ، ئۆرگانە فەرمییەكانی یەكێتی (سەركردایەتی، مەكتەب سیاسی، ئەنجومەنی باڵای بەرژەوەندی) بێدەنگن و هیچ جموجوڵێكیان نییە، بەڵام بەرپرسان و پەرلەمانتارانی یەكێتی هەریەك بەجۆرێك خۆیان لەم كێشمەكێشەدا ساغ دەكەنەوە بەلایەكدا و لەهەمووی زەقتر یەكلاییبوونەوەی باڵی كۆسرەت ڕەسوڵە بۆ پشتیوانیكردنی ماڵی تاڵەبانی و هاوهەڵوێستی ژمارەیەك پەرلەمانتار و بەرپرسیترە لەگەڵ لاهور شێخ جەنگی.\nلە راگەیەندراوەکەدا ئاماژە بەوە کراوە "لە دیدارێکدا گفتوگۆ لەبارەی پەرەسەندە سیاسییەکانی ھەرێم و عێراق و ناوچەکە کرا و ھەڵبژاردنی پێشوەختەی ئەنجوومەنی نوێنەرانی عێراق تاوتوێ کرا. جەخت لە رەخساندنی زەمینەی لەبار و کەشێکی گونجاو بۆ ئەنجامدانی ھەڵبژاردنێکی پاک و بێگەرد کرایەوە کە ببێتەمایەی سەقامگیری سیاسی و رەزامەندی ھەموولایەنەکان".\nئەوەش هاتووە "بافڵ تاڵەبانی بۆ کۆی ھاوکێشەکان نەخشەڕێگا و ستراتیژی نیشتمانیی و روونی یەکێتی خستەڕوو و یەکخستنی ھێز و توانا و بۆچوونە جیاوازەکانی دووپاتکردەوە بۆ زاڵبوون بەسەر تەحەددییەکان و گەیشتن بەچارەسەری ریشەیی کێشەکان لەنێوان ھەرێم و عێراق".\nلە راگەیەندراوەکەدا ئاماژ بەوە کراوە "لەبارەی هەرێمی کوردستانەوە سەرۆک بافڵ رایگەیاند، دەمانەوێت ماڵی کورد رێکبخەینەوە و دیدی ھاوبەشمان ھەبێت بۆ پرسەکان. پێکەوە کوردستان بەرەو کەناری ئارامی و سەقامگیری ببەین، بۆ ئەوەش پێویستمان بە برا و هاوڕێکانمان دەبێت لە ھێزە شیعی و سوننەکان و سەرجەم هێز و لایەنەکانی تر کە پشتیوانمان بن و پێکەوە وڵاتێکی دامەزراوەیی بونیادبنێن و گیانی لێبوردەیی و پێکەوەژیان ببووژێنینەوە. ئەمەش ئەو سیاسەتەیە کە یەکێتی پەیڕەوی دەکات".\n2021.07.05 - 08:29\n2021.07.25 - 22:05\n2021.07.25 - 20:59\n2021.07.25 - 20:48\nمیدیاى بافڵ تاڵەبانى: شەش قاچاخچى دەستگیرکران\n2021.07.22 - 21:02


سودان و میسر یه‌کتری تاوانبار ده‌که‌ن – Knwe.org\nسەرەکی » راپۆرت » سودان و میسر یه‌کتری تاوانبار ده‌که‌ن\nسودان و میسر یه‌کتری تاوانبار ده‌که‌ن\nله‌ماوه‌ی پێشوودا په‌یوه‌ندییه‌کانی نێوان میسروسودان گرژیی زۆری تێکه‌وتووه، هه‌فته‌ی پێشوو ئه‌م گرژییه گه‌یشته ئاستێکی خراپترو سودان باڵیۆزی خۆی له قاهیره بۆماوه‌یه‌کی دیاری نه‌کراو بانگهێشت کرده‌وه. به‌مه‌ش په‌یوه‌ندین نێوان ئه‌م دوو وڵاته به‌ره‌و ئاڵۆزتر ده‌چێت. زۆرێک له چاودێرانی سیاسیش، هۆکاری ئه‌م کێشه‌یه بۆ که‌ڵه‌که‌بوونی کێشه‌کانی ساڵانی پێشوو ده‌گه‌ڕێننه‌وه به‌تایبه‌تی ئه‌وه‌ی په‌یوه‌ندی به « دیاریکردنی سنووری نێوان هه‌ردوولا، ئاوی نیل، په‌یوه‌ندی له‌گه‌ڵ ئه‌سیوپیا» جگه له چه‌ند دۆسیه‌یه‌کی تر.\nکه‌ناڵی بی بی سی به‌ریتانیا راپۆرتێکی له‌مباره‌یه‌وه کردووه، تێیدا باسی له پێنچ خاڵی گرنگ ده‌کات، که‌بۆته‌وه هۆی گرژی نێوان ئه‌م دوو ده‌وڵه‌ته ئه‌وانیش بریتین له : کێشه‌ی سنووری نێوانیان به‌تایبه‌تی ئه‌وه‌ی په‌یوه‌ندی به ناوچه‌ی حه‌لایب و شلاتین هه‌یه، ئاوی نیل، به‌نداوی نه‌هزه‌ی ئه‌سیپویا، کێشه‌ی دارفور و تاوانبارکردنی میسر به‌پشتگیرکردنی دارفورویه‌کان، دواجاریش پێدانی دوورگه‌ی سه‌واکن به تورکیا. هه‌موو ئه‌مانه بوونه هۆی تێکدانی ئه‌م په‌یوه‌ندییه مێژووییه.\nناوچه‌ی حه‌لایب و شلاتین\nهه‌ردوو وڵات ماوه‌ی چه‌ندین ساڵه، کێشه‌یان له‌سه‌ر ناوچه‌ی حلایب و شلاتین هه‌یه، که کۆی گشتی رووبه‌که‌ی ده‌گاته نزیکه‌ی 20.580 کم چوارگۆشه. ئه‌م ناوچه‌یه ده‌که‌وێته که‌ناری ده‌ریای سووره‌وه له‌به‌شی ئه‌فریقا. سودان به‌هی خۆی ده‌زانێت و داواشی له‌میسر کردووه بۆ چاره‌سه‌رکردنی ئه‌م کێشه، هانا بۆ دادگای نێوده‌وڵه‌تی به‌رن، لێ میسر ئه‌م داوایاییه سودان ره‌ت ده‌کاته‌وه به زه‌وی خۆی داده‌نێت.\nله‌پاشئه‌وه‌ی ژماره‌ی دانیشوتانی میسر گه‌یشته 100 ملیۆن، ئاوی نیلیش به‌تاکه سه‌رچاوه‌ی ئاوی داده‌نرێت، ئه‌مه‌ش وایکردووه که ئه‌و بڕ‌ه ئاوه‌ی که بۆ میسر دانراوه، له‌چاو ژماره‌ی دانیشتوانی که‌مبێت. لای خۆیه‌وه عه‌بدول فه‌تاح سیسی سه‌رۆکی میسر رایگه‌یاند: به‌هیچ شێوه‌یه‌ک رازی نابین، ئه‌و بڕه ئاوه‌ی که‌بۆ میسر دانراوه، ده‌ستی بۆ ببرێت و که‌مبکرێته‌وه. گه‌رچی سودان حکومه‌تی میسر تاوانبار ده‌کات، که‌ماوه‌ی چه‌ندین ساڵه، میسر زیاد له به‌شی خۆی ئاوی بردووه‌و زۆرجاریش به‌شی سودانیش خواردووه. هه‌رچه‌نده سامیح شوکری وه‌زیری ده‌ره‌وه‌ی میسر ، ئه‌و تۆمه‌تانه‌ی سودانی ره‌تکرده‌وه‌و رایگه‌یاند: ماوه‌ی چه‌ندین ساڵه ، سودان به‌شی ته‌واوی خۆی له ئاوی نیل بردووه. جێگه‌ی ئاماژیه له‌ساڵی 1959 رێکه‌وتنێک له‌نێوان ئه‌سیوپیا و میسرو سودان کراوه، بۆ رێکخستنی به‌شی ئاوی نیل ،له‌نێوان هه‌رسێ ده‌وڵه‌تدا. ئه‌مه‌ش کێشه‌یه‌کی تری نێوان ئه‌م دوو ده‌وڵه‌ته‌یه.\nبه‌نداوی نه‌هزه‌ی ئه‌سیوپیا\nماوه‌ی چه‌ند ساڵێکه ئه‌سیوپیا خه‌ریکی رێکخستنی سیسته‌می ئاوی خۆیه‌تی، بۆ‌ئه‌مه‌ش ده‌ستیکردووه به‌دروستکردنی به‌نداوی نه‌هزه، که‌ئامانج لێی ده‌ستکه‌وتنی ووزه‌ی کاره‌باو گه‌یاندنی ئاوه بۆ هاوڵاتییانی و که‌رتی کشتوکاڵی، میسریش ئه‌م پرۆژه‌یه به‌هه‌ڕه‌شه بۆخۆی داده‌نێت. واچاوه‌ڕوان ده‌کرێت، که‌له‌ساڵی 2018 پرۆژه‌که ته‌واو بێت. میسر ده‌ڵێت: ئه‌م به‌نداوه که ده‌بێته گه‌وره‌ترین به‌نداوی ئه‌فریقا، رێژه‌یه‌کی زۆری ئاوی ده‌وێت و له‌به‌شی میسر که‌م ده‌کاته‌وه. گه‌رچی ئه‌سیوپیا ئه‌م تۆمه‌تانه‌ی میسر ره‌تده‌کاته‌وه‌و ده‌ڵێت:  ره‌چاوی به‌شی میسریان کردووه. له‌لایه‌کی تره‌وه میسر، حکومه‌تی سودان به‌وه تاوانبار ده‌کات، که له‌ژێره‌وه له‌گه‌ڵ ئه‌سیوپیا له‌دژی میسر رێکه‌وتوون، هه‌رچه‌نده سودانیش ئه‌م تۆمه‌تانه ره‌ت ده‌کاته‌وه.\nله‌ماوه‌ی پێشوودا عومه‌ر به‌شیر سه‌رۆکی سودان، میسری به‌وه تاوانبارکرد، که چه‌ک ده‌داته چه‌کداره دارفووریه‌کان که‌ماوه‌ی چه‌ندین ساڵه له‌دژی حکومه‌تی سودان ده‌جه‌نگێن. هه‌رچه‌نده عه‌بدول فه‌تاح سیسی ئه‌م تۆمه‌تانه‌ی ره‌تکرده‌وه‌و رایگه‌یاند: میسر به‌هیچ شێوه‌یه‌ک نایه‌وێت ده‌ستبخاته ناوکاروباری ده‌وڵه‌تان و به‌هه‌موو شێوه‌یه‌کیش دژی سیاسه‌تی پیلانگێڕانه له‌دژی ده‌وڵه‌تانی بیانی.\nتورکیا ئاگره‌که‌ی خۆشکرد\nهه‌فته‌ی پێشوو ره‌جه‌ب ته‌یب ئه‌ردۆغان سه‌ردانی سودانی کردو پاشتریش 12 رێکه‌وتنیان له‌بواری سه‌ربازی و ئابووری و کشتوکاڵی مۆرکرد. به‌ڵام ئه‌وه‌ی بووه مایه‌ی نیگه‌رانی قاهیره‌و ده‌وڵه‌تانی تری عه‌ره‌بیش، فرۆشتنی دوورگه‌ی سه‌واکینه، که‌ده‌که‌وێت ناو ده‌ریای سوور به تورکیا. هه‌رچه‌نده حکومه‌تی سودان ده‌ڵێت: ئیداره‌کردنی ئه‌م دوورگه‌یه‌ی داوه به تورکیا بۆ ماوه‌یه‌کی نادیار. به‌ڵام میدیای میسری ده‌ڵێت: سودان ئه‌م دوورگه‌یه‌ی به‌تورکیا فرۆشتووه. چ میسرو چ عه‌ره‌بستانی سعودیه‌ش، له‌م کاره‌ی سودان ناڕازین و پێیان وایه، تورکیا به‌مشێوه‌یه له‌سنووره‌کانیان نزیک ده‌بێته‌وه و ئاژاوه‌یان بۆ ده‌نێته‌وه. له‌لایه‌کی تره‌وه ئه‌ردۆغان و حکومه‌ته‌که‌ی، ماوه‌ی چه‌ندین ساڵه، دژایه‌تی میسر ده‌کات و پشتگیری ئیخوان موسلمین و گروپه ئیسلامییه‌کان دژی حکومه‌تی میسر ده‌کات. هه‌ر‌ئه‌مه‌ش وایکردووه، که میسر به ترسه‌وه سه‌یری ئه‌م په‌یوه‌ندییه گه‌رمه‌ی نێوان سودان و تروکیا بکات.\nهه‌تاوه‌کو ئێستاش هیچ ئاسۆییه‌کی روون نییه که په‌یوه‌ندی نێوان ئه‌م دوو وڵاته ئاسایی بێته‌وه، چونکه هیچ هه‌نگاوێک بۆ چاره‌سه‌رکردنی کێشه‌کان نه‌دراوه.


ناوه‌ندی چاک ترانسپه‌رانته نه‌ک گه‌نده‌ڵ\nدلێر محمد عه‌لی\nوه‌ڵامێک بۆ کاک کوردۆ شوانی و کاک عه‌لی مه‌حمود\nله‌سه‌ر ڕه‌خنه‌ی به‌ڕێز شوان کوردۆ له‌سه‌ر گه‌نده‌ڵی له‌ناو چاکدا، و ئه‌و وه‌ڵامه‌ی هاوڕێی چاکم کاک عه‌لی مه‌حمود بڵاوی کردوه‌ته‌وه له ماڵپه‌يی ((kurdistanan دا و ئاماژه‌یان به هه‌ندێ شت داوه تێیدا، ئه‌م سه‌رنجانه‌م لا گه‌ڵاله بووه که به پێویستی ده‌زانم ڕونی بکه‌مه‌وه بۆ کاک کوردۆ شوانی و خوێنه‌ری به‌ڕێز.\nمن وه‌ک هه‌ڵسوڕاوێکی ناوه‌ندی چاک ده‌سخۆشی که به‌ڕێز کوردۆ شوانی ده‌که‌م بۆ ڕه‌خنه و پرسیار ئه‌مه‌ش مانای ئه‌وه ده‌گه‌یه‌نێت که ناوه‌ندی چاک و چالاکیه‌کانی جێی خۆی له ناخی ڕۆشنبیر و هۆشیارانی گه‌له‌که‌مان کردوه‌ته‌وه، و زۆر جێی خۆیه‌تی پرسیار دروستبێت لای هه‌ر که‌سێک له‌سه‌ر ڕێکخراوێک که جێ ده‌ستی دیاره له هه‌موو بواره‌کانی پاراستنی به‌رژه‌وه‌ندی قوربانیانی گه‌له‌که‌مان و هه‌وڵی ناساندنی کێشه‌ی گه‌له‌که‌مان به جیهان.\nجا پرسیار کردن له‌سه‌ر گه‌نده‌ڵی وه‌ک پرسیار مافه بۆ زیاتر تێگه‌یشتن له که‌سێک یان ڕێکخراوێک ، به‌ڵام گه‌ر وه‌ک تۆمه‌ت بێت ئه‌وا پێویستی به زۆر ورده‌کاری هه‌یه که پێویسته له‌گه‌ل بڵاوکردنه‌وه‌ی ئه‌و جۆره تۆمه‌تانه بۆ وه‌ستان له‌سه‌ریان و وه‌ڵامدانه‌وه‌یان. من له نوسینه‌که‌ی کاک کوردۆدا پرسیار ده‌بینم نه‌ک تۆمه‌ت ، به‌تایبه‌ت له‌سه‌ر ئه‌و لێدوانه‌ی به‌ڕێزان له کۆمیته‌ی سلێمانی داویانه له‌سه‌ر ناوه‌ند. بۆ ڕونکردنه‌وه‌ی زیاتریش بۆ به‌ڕێز شوان کوردۆ، ناوه‌ندی چاک که باوه‌ڕی به ترانسپه‌رانتی (شه‌فافیه‌ت) هه‌یه له کاره‌کانیدا ، بۆچونی ئه‌و به‌ڕێزانه‌ی کۆمیته‌ی سلێمانیش ده‌چێته هه‌مان خانه‌وه، و وابزانم کاک عه‌لی ئاگاداره که بۆچونی ئه‌و کۆمیته‌ش گه‌یشتووه به ده‌سته‌ی به‌ڕێوه‌به‌ر، و له‌م ماوه‌یه‌داش وه‌ڵام ده‌درێته‌وه ، ئه‌وه‌ش هه‌نگاوێکی ته‌ندروسته.\nئه‌وه‌ی جێی سه‌رنجی زیاتره لای من وه‌ڵامه‌که‌ی هاوڕێ عه‌لی مه‌حموده که تا ئێستاش هه‌ر سه‌رپه‌رشتیاری ناوه‌ندی چاکه، که ده‌ڵێ ئه‌و ئه‌ندامانه‌ی وازیان هێناوه و شتیان بڵاوکردوه‌ته‌وه نایانناسێت، و ناوی هه‌ندێکیانی نه‌بیستووه، ئایا گه‌ر مرۆڤ سه‌رپه‌رشتیاری ڕێکخراوێک بێت که ژماره‌ی ئه‌ندامانی که‌م و هه‌ڵبژارده‌ن چۆن ئاگادار نیه کێ ئه‌ندامه و کێ چی کردوه و ده‌کات؟.\nهه‌روه‌ها کاک عه‌لی باسی شتێکی نامۆ به ناوه‌ندی چاک ده‌کات ، که ده‌ڵێ ئه‌وانه‌ی شێوازی کاره‌کانمانیان به‌دڵ نیه با بڕۆن ڕێکخراوی خۆیان دروست بکه‌ن، ئه‌مه‌ش خۆی له خۆیدا جێی نیگه‌رانیه، له‌به‌ر ئه‌وه‌ی ناوه‌ندی چاک جێی خزمه‌کردن به قوربانیانی کیمیاباران و ئه‌نفال و سه‌رجه‌م کاره ژینۆسایدیه‌کانی داگیرکه‌رانه به‌رامبه‌ر به گه‌لی کورد، هه‌رکه‌سێکیش له‌و بواره‌دا چالاک بێت چالاکیه‌کانی ته‌واوکه‌ری چالاکیه‌کانی نه‌وه‌ندی چاکه.\nجێی داخ و سه‌رسوڕمان و پرسیار ئامێزه، که کاک عه‌لی له بڕگه‌ی چواره‌می نوسینه‌که‌یدا، خۆی به بێباک داده‌نێت به‌رامبه‌ر به وازهێنانی ئه‌ندامان، له‌به‌ر ئه‌وه‌ی ئه‌و شێوه وتانه بۆ لێدوانی حیزبی سیاسیدا زیاتر گونجاوه نه‌ک بۆ ڕێکخراوێکی وه‌ک ناوه‌ندی چاک، و هیوادارم هه‌ڵه‌یه‌کی داڕشتن بێت نه‌ک باوه‌ڕی، و ناوه‌ندی چاک ده‌سته‌ی به‌ڕێوه‌به‌ری هه‌یه بۆ ئه‌و جۆره هه‌ڵوێستانه. پێشینان وتویانه ، هه‌روه‌ها ناوه‌ندی چاک ده‌رگا داناخات به‌ڕووی هیچ که‌سێکه‌وه بێجگه له‌وانه‌ی ده‌ستیان سوره به خوێنی گه‌له‌که‌مان یان خزمه‌تکاری ڕژێمه داگیره‌که‌رکانی کوردستان بوون، ئه‌و به‌رێزانه‌ش سه‌ربازی وونبوون له خزمه‌تکردنی دۆزی گه‌له‌که‌مان و به‌تایبه‌ت له دۆزی ئه‌نفال وکیمیاباراندا.\nجا له‌به‌ر ئه‌وه ئه‌و بۆچونانه‌ی کاک عه‌لی که به‌ناوی خۆیه‌وه نوسیویه‌تی، ته‌نها بۆچونی خۆیه‌تی هه‌روه‌ک چۆن ئه‌م نوسینه‌ش بۆچونی خۆمه له‌سه‌ر ئه‌و بابه‌ته. پێم وایه ده‌بوایه هاوڕێم کاک عه‌لی شیاوتر نوسینه‌که‌ی بهۆنرایه‌ته‌وه، جوانتیریش بوو که وه‌ڵامه‌که‌ی دابنایه بۆ ده‌سته‌ی به‌ڕێوه‌به‌ر.\nلینکی هه‌ردو نوسینه‌کان


سالەهاتی پێکهێنانی ژیانی حەزرەتی عەلی (ع) و حەزرەتی فاتیمە (س) (ڕۆژی پێکهێنانی ژیانی هاوبەش) - SAHAR KURDISH (Sorani)\nسالەهاتی پێکهێنانی ژیانی حەزرەتی عەلی (ع) و حەزرەتی فاتیمە (س) (ڕۆژی پێکهێنانی ژیانی هاوبەش)\nئاب 03, 2019 09:48 Asia/Tehran\nژیانی ئاسمانی حەزرەتی عەلی (ع) و حەزرەتی فاتیمە (ع)\nلەم ڕۆژە پیرۆزەدا حەزرەتی عەلی (ع) کوڕە مام و جێگرەوەی ڕەسووڵی خودا (د.س) لەگەڵ چاکترین ئافرەتی جیهان، پەیمانی عەشق و ئەوینی بەست و خوداش خۆشەویستترین نێردراوی خۆی کردە شاهیدی ئەم پەیمانە.\nبەرەکەتی زەواجەکەی حەزرەتی عەلی (ع) و حەزرەتی زەهرا (س) ، تەمەنێکی بە درێژایی هەتاو هەیە،. جوانی ئەم ژیانە هێندە زۆر و شوێن دانەرە کە یاد و بیرەوەرییەکەی هەتاهەتایە لە مێژوودا دەمێنێتەوە.\nبەهۆی بایەخی پێکهێنانی ژیانی هاوبەش و جێ و شوێنی بنەماڵە لە تەندرووستی تاک و کۆمەڵگا، ساڵوەگەڕیی پەیوەندی ئاسمانیی حەزرەتی عەلی (ع) و حەزرەتی فاتیمە (س) لە ڕۆژژمێری کۆماری ئیسلامیی ئێراندا، وەکوو ڕۆژی پێکهێنانی ژیانی هاوبەش ناودێر کراوە.\nپێکهێنانی ژیانی هاوبەش دەکرێ بە شوێن دانەرترین ڕووداوی ژیانی هەر ژن و پیاوێک بزانین، ڕووداوێک کە بێتوو بە درووستی و بە ئاگادارییەوە بێت، لە داهاتوودا دەبێتە هۆی گەشە و نەشەی ژیانی ژن و مێرد و منداڵەکانیان. زەواج لە هەموو ئایینەکان و لەوانە لە مەسێحیەت و ئایینی جووەکانیشدا بە شێوەیێکی جیاواز بەڕێوە دەچێت، بەڵام لە ئیسلامدا، پتر لە ئایینەکانی دیکە بایەخ دراوەتە پرسی پێکهێنانی ژیانی هاوبەش.\nئەم ئایینە پیرۆزە، بۆ ژن و پیاو بۆ هەر کامێکیان بە پێی جۆری خۆیان، مافێکی جودا و بنەماگەلێکی تایبەتی لەبەرچاو گرتووە.\nگرینگترین قازانج و ئامانجی زەواج، پێکهێنانی بنەماڵەیە. خۆشەویستی لە نێوان ژن و مێرد و پێکهێنانی ناوەندێکی هاوبەش بۆ ژیانێکی نوێ، دەبێتە هۆی هێوری و ئۆقرەی ئەوان و دواتر تۆکمە بوونی کەسایەتی ئەوانی بەدواوە دەبێت. بێتوو ناووەندی بنەماڵە تەندرووست و پاوەجێ بێت، کار دەکاتە سەر داهاتووی تاکەکان و هەروەتر لە سەر دۆخی کۆمەڵگاش، بە شێوەی ئەرێنی شوێن دانەر دەبێت.


ئاژانسی ده نگو باسی کوردستان: رژیمی داگیرکەری کوماری سیداری ئیران بردەوامە لە کۆشتنی کاسبکارانی کورد لە رۆژهەلاتی کوردستان\nرژیمی داگیرکەری کوماری سیداری ئیران بردەوامە لە کۆشتنی کاسبکارانی کورد لە رۆژهەلاتی کوردستان\nپاسدارانی ئێران (47) وڵاخی کاسبکاران له به‌رزاییه‌که‌وه فڕێده‌ده‌نه خواره‌وه\nڕژێمى ئێران له تاوانێکی تردا له ناوچه‌ى سه‌رده‌شت (47) وڵاغى کاسبکارانیان به زیندوویى له به‌رزاییه‌کانه‌وه فرێ دا خواره‌وه و ته‌له‌فیان کردوه.هاوکات کوردێکى بانه‌یی که له دوو هه‌فته‌ی رابردوودا له‌کاتی کۆڵبه‌رییدا بریندار کرابوو رۆژی 22ی شوبات له نه‌خۆشخانه‌ی شاره‌که گیانی له ده‌ستدا .\nبه‌پێی هه‌واڵێکی که‌ناڵی (Newroz.TV) هێزه چه‌کدار و چه‌ته‌کانى ڕژیمى ئێران، له دۆڵى زه‌رتکه‌ى ده‌رماناوێى سه‌رده‌شت پۆلێک کۆڵبه‌ریان خستووه‌ته بۆسه‌وه و تا پێیان کراوه باره‌کانیان تاڵان کردوون و پاشان هه‌موو باره‌کانیان سووتاندوون و نزیکه‌ى (47) وڵاغى کاسبکاره‌کانیشان به زیندووى هه‌ڵداوه‌ته خواره‌وه و کووشتویانن .\nبه گوێره‌ى ووته‌ى یه‌کێک له کاسبکاران، هێزه چه‌کداره‌کانى ڕژیم ئه‌گه‌ر پێیان بکرێت کاسبکاران ده‌کووژن، ئه‌گه‌ر نا ئه‌وا وڵاغه‌کان ده‌کوون و زیانێکى زۆرى ماڵى به‌و کۆڵبه‌رانه ده‌گه‌یێن .\nجێى وه‌بیر هێنانه‌وه‌یه ماوه‌یه‌ک به‌ر له ئێستا هه‌ر له ناوچه‌ى بانه زیاتر له (100) سه‌ر وڵاغى کاسبکاران له‌لایه‌ن چه‌کدارانی رژێمی ئێرانه‌وه درابوونه به ده‌سڕێژى گولــله و هه‌موویانیان کوشتبوو ، که ته‌نانه‌ت له په‌رله‌مانی ڕژیمی ئێرانیشدا باسى لێوه کرا.\nهه‌ر سه‌باره‌ت به کاسبکار و کۆڵبه‌رانى کورد کوردێکى خه‌ڵکی بانه که ماوه‌ى دوو هه‌فته به‌ر له ئێستا کرابووه ئامانج و راده‌سته‌وخۆ له‌لایه‌ن هێزه چه‌کداره‌کانى ڕژێمه‌وه درابووه به‌ر ده‌ستڕێژی گولــله‌وه، به هۆى سه‌ختى برینه‌کانیه‌وه گیانى له ده‌ستدا .\nهێزه چه‌کداره‌کانى ڕژیمى ئێران، ماوه‌ى دوو هه‌فته به‌ر له ئێستا هاوڵاتییه‌کی خه‌ڵکی بانه به ناوى سه‌عید سوله‌یمانى له گووندى گه‌وره‌دارى بانه دابووه به‌ر ده‌سڕێژى گولــله و به سه‌ختى برینداری ده‌که‌ن، سه‌ڕه‌راى هه‌وڵى پزیشکان بۆ زیندوو ڕاگرتنى ئه‌و کورده به‌ڵام رۆژی 22ی شوبات له نه‌خۆشخانه گیانى له ده‌ستداوه .\nله لایه‌ن ئاژانسی ده نگو باسی کوردستان ajansknews kl. ۱۲/۰۶/۱۳۹۱ ۰۶:۲۱:۰۰ قبل‌ازظهر


ئێران، تاوتوێی کەرەنتینەکردنەوەی تاران دەکات – تۆڕی میدیایی خەڵک\n2020/11/13 - 10:30 PM\nئێران، کە لە ئێستادا لە بەرەنگاربوونەوەی شەپۆلی سێیەمی ڤایرۆسی کۆرۆنادایە، بیر لە کەرەنتینەکردنەوەی تارانی پایتەخت دەکاتەوە بۆ ماوەی دوو هەفتە.\nئێران، یەکێکە لەو وڵاتانەی رۆژهەڵاتی ناوەراست لە جیهاندا، کە زۆرترین کاریگەری ڤایرۆسی کۆرۆنای لەسەرە و لە 24 کاتژمێری ڕابردوودا بە وتەی سیما سادات لاری وتەبێژی تەندروستی کۆماری ئیسلامی، وڵاتەکەی 11 هەزار و 737 توشبووی نوێی تۆمار کردووە، بەو ژمارەیەش کۆی گشتی توشبووەکانی بۆ 738 هەزار و 322 کەس بەرز بووەتەوە و، تەنیا رۆژی هەینی 582 کەس گیانیان لەدەستداوە .\nمیدیاکانی ئێران ڕایانگەیاند، کە گفتوگۆ لەنێوان بەرپرسانی حکومی و وەزارەتی تەندروستی بەردەوامە دا لەسەر داخستنی سەرتاسەری بۆ ماوەی دوو هەفتە لە تارانی پایتەخت، کە ڕەنگە سبەینێ (شەممە) ڕابگەیەنربێت.\nئەم بڕیارەی بەرپرسانی کۆماری ئیسلامی ئێران لە کاتێکدایە، ڕۆژی سێشەممەی ڕابردوو، بەرپرسانی تەندروستی ئەو وڵاتە ڕێوشوێنەکانی کارکردنی بۆ ماوەی یەک مانگ لە شارە گەورەکاندا تا کاتژمێر شەشی ئێوارە سنووردارکرد .


چوار شەممە, 25. 1. 2012\tهوشیار ئه‌حمه‌دی\n كاتی خۆی له "لالۆ ئه‌وڕه‌حمانێكیان" پرسی بارودۆخی رۆژهه‌ڵاتی ناڤین چۆن ده‌بینن؟ له وه‌ڵامدا وتی:"شێواوه! واشێواوه سه‌گ ساحێبی خۆی ناناسێ!." ئه‌و ده‌م و ئێستایش ئه‌و وه‌ڵامه وه‌ك گاڵته‌و فشه‌ی سه‌ر زاران نه‌قڵ ده‌كرێ. له راستی دا ئه‌و لالۆیه له رووی نه‌زانیه‌وه ئه‌و فه‌رمایشته‌ی فه‌رموو به‌ڵام له واقێع دا ئێستا ئه‌و قسه‌یه گه‌ر به تێرامانیشه‌وه بكرێ هه‌ر جێگای خۆیه‌تی.\nهه‌نوكه رۆژهه‌ڵاتی ناڤین له نێوبه‌ر به‌ردئاشی مه‌زنترین مه‌ترسی دایه، مه‌ترسییه‌ك كه رۆژ له رۆژ زیاتر سه‌رنجی سوپه‌ڕپاوه‌ره‌كانی جیهان بۆ ئه‌وم ناوچه‌یه راده‌كێشێ، مه‌ترسییه‌ك كه ناوگانه به‌هێزو ته‌ییاره‌كانی جیهانی ره‌كێشی ئه‌م ناوچه‌یه كرددووه. واته كه‌نداو هه‌نووكه بووه‌ته شوێنی مۆڵدانی هێز، شوێنی نواندنی هێز، هه‌موو لایه‌ك لێكتری ریچ ده‌كه‌نه‌وه و ددان بۆ یه‌كتری تیژ ده‌كه‌نه‌وه و خه‌ریكی مله‌جه‌ڕێن، له‌و نێوانه‌ش دا كۆماری ئیسلامی وه‌ك گوڕگێكی هاری زنجیر كراو به‌رده‌وام به هه‌موو جۆرێك خه‌ریكی كه‌ڵبه ته‌قاندن و نیشان دانه به ده‌روجیران و كۆمه‌ڵگای نێو نه‌ته‌وه‌یی، ئه‌وه له‌َحاڵێكدایه كه رۆژانه زگی خه‌ڵكی كۆمه‌ڵگاكه‌ی خۆی ده‌دڕێ. كۆمه‌ڵگایه‌ك كه مخابن ئه‌وانیش وه‌ك زۆریتر رۆژانه و مانگانه و ساڵانه و ده‌هانه چاوه‌ڕوانن، چاوه‌ڕوانی ته‌قدیری ئیلاهی! ته‌قدیری ئیلاهیش ئامریكایه و داروده‌سته‌كه‌ی، زۆر جار وای لێدێت كه خه‌ڵكی كۆمه‌ڵگای ئێمه زیاتر له خه‌ڵكی هاووڵاتییانی ئه‌مه‌ریكا به‌دواداچوون بۆ سیاسه‌ته ناوخۆیی و ده‌ره‌كییه‌كانی وڵاته‌یه‌كگرتووه‌كانی ئه‌مه‌ریكا ده‌كه‌ن. ته‌نانه‌ت زیاتر له‌وه‌یش كه بارودۆخی ناوخۆیی وڵاتی خۆشمان بخوێننه‌وه. ئه‌وه‌ی كه ناوی به‌هار عه‌ره‌بییان لێ نا و له‌حاڵێكدا به‌هاری ته‌نیا عه‌ره‌ب نه‌بوو، چوونكی خه‌َڵكی ئێران زۆر پێشتر له ئه‌عراب مشتی مه‌رگیان بۆ به‌رپرسانی سه‌ره‌كی سیستمی كۆماریی ئیسلامی و ئه‌سڵی ویلایه‌تی فه‌قیه به‌رز كرده‌وه، به‌ڵام مخابن سیستمی ئاڵۆزی حكومه‌تی و سیاسی و ئه‌منیه‌تی و نیزامی له ئێراندا زۆر گورچكبڕانه خه‌فه‌قان و بێ ده‌نگی زاڵ كرده‌وه. دۆلار خه‌ریكه خه‌یاڵی به‌رز ده‌بێته‌وه، خواردن و پێداویستییه سه‌ره‌كییه‌كانی ژیان له ئێران خه‌ریكن خه‌ڵك وه‌بیر قاتی و قڕی ده‌خه‌ن، ئۆرووپاییه‌كانیش سوێندیان خواردووه بوتڵێك نه‌وت له ئێران نه‌كڕن ئه‌گه‌ر ته‌نانه‌ت له سه‌رماشدا ره‌ق هه‌ڵێن.\nهاوستراتژی و دۆستانی ناوچه‌یی ئێران دڵیان به‌وه خۆش كردبووه كه ئه‌وا ئه‌مریكا عێراق به جێ ده‌هێڵێت و سه‌ربازه‌كانی له‌و وڵاته ده‌ر ده‌خات، ئیدی وه‌بیر خۆیان نه‌ده‌هێنایه‌وه كه پاش نزیك به 70 ساڵ تێپه‌ڕبون به سه‌ر شه‌ڕی جیهانی دووهه‌م دا هه‌نوكه‌ش به ده‌یان هه‌زار هێزی له وڵاتانێك وه‌كو ئه‌ڵمان و ژاپۆن دا ماوه. تازه كه حه‌سیب ده‌كرێت ئه‌مریكا له شه‌ڕی جیهانی دووهه‌م دا جگه له بۆردمانی به‌نده‌ری بیرل هاربێر هیچ خه‌سارێكی دیكه‌ی شه‌ڕی لێ نه‌كه‌وت ، له‌حاڵێكدا له شه‌ری عێراق دا به‌س به ته‌نیا ئه‌مریكا هێنده‌ی هه‌موو تێچوی شه‌ڕی جیهانی دووهه‌م خه‌رجی كردووه و زیاتر له 1500 سه‌ربازیشی له ده‌ست داوه. به‌ڵی هێزه‌كانی ورده ورده له عێراق وه‌ده‌رخست به‌ڵام هه‌ر هه‌موویان سه‌رله‌نوێ نوێ و ته‌یار ده‌كاته‌وه و خه‌ریكی ته‌عمیر كردنه‌وه‌ی ماشینی نیزامی خۆیه‌تی بۆ شه‌ڕی دیكه. هه‌ر بۆیه به‌رامبه‌ر كه‌ڵبه نیشاندانه‌كانی به‌رپرسانی كۆماری ئیسلامی ئێران، له مه‌ڕ به‌ستنی دوڕگه‌ی هۆرمۆز، وه‌زاره‌تی به‌رگری بڕیاری هه‌ناردنی ناوی"ئینترپرایز"ی بۆ كه‌نداو داو راشیانگه‌یاند كه ئه‌م ناوه له دووڕگه‌ی هۆرمۆزه‌وه تێده‌په‌ڕێت و ئه‌مه‌شیان به نواندنی هێز له قه‌ڵه‌م داو ده‌یانهه‌وێ بڵێن ئێمه لێره بڕیارده‌رین، ئێمه‌ین ده‌ستنیشانكه‌ری سه‌ره‌كی.\nبریتانیا و فه‌ره‌نساش هه‌ڵویستی پاڵپشتی له وڵاته‌یه‌كگرتووه‌كان و سه‌ركوت و ده‌مكوتی كۆماری ئیسلامی ده‌رده‌بڕن، بریتانیا و فه‌ره‌نسا بۆ ئه‌وه‌ی دڵنیایی پاڵپشتی به ئه‌مریكا بده‌ن و ئێران له مه‌ترسی هه‌ڵه‌كانی ئاگادار بكه‌نه‌وه ، دوێنی بۆ تێپه‌ڕاندنی ناوی مه‌زنی "ئابراهام لینكۆڵن" له دووڕگه‌ی هۆرمۆزه‌وه ، به كه‌شتی ئێسكۆرتییان كرد. به‌رپرسانی سپایی و ئه‌رته‌شی و كۆماری ئیسلامیش له گه‌ف و هه‌ڕه‌شه‌كانی خۆیان پاشگه‌ز بوونه‌وه. كێشه‌كانی سوریا خه‌ریكه ته‌شه‌نه ده‌ستێنێ و كۆماری ئیسلامیش له رێگای باڵی تیرۆریستی سوپای قودسه‌وه به‌رده‌وام خه‌ریكی راوێژدان به هێزه سه‌ركوتكه‌ره‌كانی به‌عسی سوریا و سه‌ركوتكردنی شۆڕشگێڕانی ئه‌و وڵاته‌یه. میسر كه هیوای به ئازادی رزگاری هه‌بوو زۆری نه‌كێشا كه‌وته‌وه ژێر پوتینی هێزه‌سه‌ربازیی و ئیسلامییه‌كانی ئه‌و وڵاته و رۆژانه خۆزگه به پار ده‌كه‌ن. فه‌لله‌ستین و لوبنان به‌رده‌وام خه‌ریكی ته‌شنه‌پێدانی كێشه‌كانی خۆیانن له گه‌ڵ ئیسرائیل و هاوكاریی كردن له گه‌ڵ كۆماری ئیسلامی ئێران و سوریا بۆ سه‌ركوتی شوڕشگێڕانی دژ به دیكتاتۆری به‌عسی ئه‌و وڵاته.\nعێراقیش كه لالۆ ئه‌وڕه‌حمان گوته‌نی : هه‌ر باسی مه‌كه! له 2003یه‌وه دیكتاتۆری به‌عس روخاوه، چه‌ندین كابینه گۆڕدراوه به‌ڵام باری خه‌ڵكی ئه‌و وڵاته هه‌ر چل مه‌نه، راست وه‌ك شاری هێرتی لێ هاتووه، شێعه و سوننی لێكتری سه‌نگه‌ریان گرتووه، كورد به‌رده‌وام هاواری ماده‌ی 140 و چاره‌سه‌ری كێشه‌ی كه‌ركوك ده‌كات و كه‌سیش گوێ لێ ناگرێ، توركمانیش هه‌ر خه‌ریكی هاتو هاوارن و خێرا خێرا په‌نا ده‌به‌نه به‌ر ئه‌ربابه‌كانیان له ئانكارا. قه‌ندیل و پارتیزانه‌كانی (پ.ك.ك)ـه‌ش ئیتر با بێسێت، توركیاش خۆی كرده‌وته ده‌مڕاستی ناوچه‌كه و ئه‌ردوغان به فیتی گوله‌نی و نه‌وڕه‌سیه‌كان هه‌ر رۆژه به جۆرێك خۆی ده‌كاته ده‌مڕاستی ئیسلامی نابی محه‌ممه‌دی و ده‌یانه‌وێ به‌مجۆره له لایه‌ك ده‌یانه‌وێ جاێكیتر ده‌رفه‌ت له مه‌سه‌له‌ی كورد بێننه‌وه و ده‌نگ و هاواری كورده‌كان كپ بكه‌نه‌وه، له لایه‌كیتر ده‌زانن كۆماری ئیسلامی به ناوی ستراتژی هیلالی شیعییه‌وه خه‌ریكی چوونه پێشه، ده‌یانه‌وێ پێشه‌نگایه‌تی ئیسلامی سیاسی سوننی بگرنه ده‌ست و خۆیان بكه‌نه رێبه‌ری ئیسلامی سیاسی میانه‌ڕه‌و له ناوچه‌كه‌دا.\nله سه‌روی ئه‌وانه‌وه كورد باشترین ده‌رفه‌تی له به‌رده‌ست دایه بۆ جموجووڵێكی ئیستراتژیك ، ده‌رفه‌تێك كه هه‌م له ژێر باری برایه‌تی زۆره‌ملێی و زاڵمانه و سیاسی عه‌ره‌به‌كان بێته ده‌ر و هه‌م كیانێكی سه‌ربه‌خۆ بونیات بنێت، ئه‌مه‌ش پێویستی به وشیار بوون و هه‌ڵمه‌ت و پشتگیرییه‌كی نه‌ته‌وه‌یی و نیشتمانی هه‌یه كه ره‌نگه هه‌م خه‌رجه‌كه‌شی گران بێت و هه‌م زیان و قوربانی قورسیشی لێ بكه‌وێته‌وه، به‌ڵام له هه‌ر حاڵدا قاسملوو وته‌نی:"گه‌لێك ئازادی بوێ ، ده‌بێ نرخی ئه‌و ئازادیه‌ش بدات."


خوێندکارانی سویسرا بۆ عەفرین چالاکیان ئەنجامدا.. بە وێنە - RojNews\nکۆمەڵێک لە خوێندکارانی زانکۆی زوریخ لە کانتۆنی زوریخ لە سویسرا بە دروشمی"عەفرین بپارێزە" چالاکییان بەڕێوەبرد.\nدوێنێ، خوێندکارانی زانکۆی زوریخ لە وڵاتی سویسرا بە ئامانجی شەرمەزارکردنی داگیرکاری سوپای تورکیا لە عەفرین، بەرەو کونسوڵخانەی تورکیا بە دروشمی "ئێمە لە بەرامبەر داگیرکەریدا بێ دەنگ نابین" ڕێپێوانیان کرد.\nلە شوێنی دەستپێکردنی ڕیپێوانەکە پانکارتیکی گەورەیان هەڵواسیبوو، کە لێی نوسرابو "ڕۆژئاوا بپارێزن"، هەروەها خوێندکاران بە درێژایی ئەو ڕۆژە بۆعەفرین چالاکییان ئەنجامدا.\nبەسەدان خوێندکار لە گۆڕەپانی بینای سەرەکی زانکۆی زوریخ بە دروشمی "بژی بەرخۆدانی عەفرین"، " هەموو شوێنێک عەفرینە"، "ئێمە لە بەرامبەر داگیرکاری بێدەنگ نابین" کە بە زمانی ئەڵمانی نوسرابوو، داگیرکەریی تورکیایان لە سەرعەفرین شەمەزار کرد و پاشان بە ڕاگەێندراوێک ناڕازیبوونی خۆیان لە بەرامبەر دەوڵەتی تورکیا نیشاندا.\nئەو خوێندکارانە ڕایانگەیاند، کە هیچکات ئەو داگیرکارییەی سوپای تورکیا قبوڵ ناکەن و داوایان لە هەموو کۆمەڵگەی نێودەوڵەتی کرد کە پشتگیری گەلی کورد بکەن.\nهەروەها ڕاشیانگەیاند: شۆڕشی ڕۆژئاوای کوردستان بوو بە هیوای هەموو گەلان.\nئەو خوێندکارانە باسیان لەوەشکرد: کە دەوڵەتی سویسرا بە فرۆشتنی چەک لە تورکیا و ڕۆژهەڵاتی ناوەڕاستدا شەریکە لە داگیرکردنی عەفرین، هەروەها باس لەوەکرابوو دەبێت وڵاتان پێداچونەوە بکەن بە فرۆشتنی چەک بەتورکیا.\nدوای خوێندنەوەی ڕاگەیندراوەکە، خویندکاران بەرەو بینای کونسوڵخانەی حکومەتی تورکیا بەڕێکەوتن و لە بەردەم کونسوڵخانەی تورکیا داوایان لەو وڵاتە کرد کە کۆتایی بە داگیرکاریی عەفرین بێنیت.


ڤیزای شینگنی دەستەی فیلم | ڤیزا بۆ سەردانکردن وەك بەشێك لە دەستەی فیلم\nڤیزای شینگنی دەستەی فیلم: ئەگەر تۆ گەشت دەکەیت وەکو بەشێك لە دەستەی فیلمێك، نم. بۆ کارکردن لەسەر فیلمێك کە وێنە دەگیرێت لە ناوچوی شینگن.\nڤیزای شینگنی دەستەی فیلم چیە؟\nجۆرێکە لە ڤیزای مانەی کورت (جۆری سی) کە ڕێگەت پێدەدات بگەیت بە ناوچەی شینگن بۆ زیاتر لە ٩٠ ڕۆژ لە ماوەی ١٨٠-ڕۆژدا بۆ مەبەستی بوون بە بەشێك لە دەستەی فیلم کە وێنەی دەگیرێت لە ناوچەی شینگن.\nشایستەبوون: کێ دەتوانێت داواکاری پێشکەش بکات ڤیزای شینگنی دەستەی فیلم؟\nهەر کەسێك کە بتوانێت بە دروستی بیسەلمێنێت کە بەشێکە لە دەستەی فیلمێك کە کاردەکەن لەسەر فیلمێك لە ناوچەی شینگن شایستەیە بۆ پێشکەشکردنی داواکاری بۆ ڤیزای شینگنی دەستەی فیلم.\nلەگەڵ بەڵگەنامە سەرەتاییە پێویستەکان، بۆ پێشکەشکردنی داواکاری بۆ ڤیزای شینگنی دەستەی فیلم، ئەوا پێویست دەکات تۆ بەڵگەنامە دابین بکەیت کە زانیاری دابین دەکات لەبارەی ئەو فیلمەی کە ئارەزوو دەکەیت کاری لەسەر بکەیت لە ناوچەی شینگن، وە بەهەمان شێوە زانیاری لەبارەی ڕۆڵی دیاریکراوی تۆ لە دەستەی فیلمەکەدا، لەوانە ئەمانەی خوارەوە بەبێ سنوردارکردن:\nنامەی کۆمپانیای فیلمەکە، لەوانە ئەمانەی خوارەوە:\nناوی کۆمپانیای فیلمەکە\nوردەکاری نەخشەیی فیلمەکە\nلیستی تەواوی ئەندامەکانی دەستەکە و ڕونکردنەوەی ئەرکەکانیان (نم. هەرکەسێك کە گەشتدەکات بۆ ناوچەی شینگن بە مەبەستی کارکردن لەسەر فیلمەکە).\nڕاستاندنی فیلمەکە، لەشێوەی نامەیەکدا لەلایەن ڕێکخراو\_بەرهەمهێنەر\_بریکاری تایبەتی فیلمەکە کە ناونیشانیان لە وڵاتەکەی خۆتدا هەیە و هەروەها بە شێوەیەکی نمونەیی ناونیشانەکە لە ناوچەی شینگن، کە دەبێت دڵنیایی بدات لە بوونی بەرهەمهێنەری فیلمەکە و ڕەزامەندی شوێنی وێنەگرتنەکان دابین بکات.\nبەڵگەی ئەندامێتی\_تۆماربوون لە وەزارەتی کلتوور یان بریکاری فەرمی هاوتا لە وڵاتی نیشتەجێبوونت، کە پلەکەت دیاریدەکات وەكو دروستکەری فیلم\_ئەندامی دەستە کە کاردەکەن لە فیلمدا لە وڵاتی نیشتەجێی خۆتدا.\nچۆن داواکاری پێشکەش بکەیت\nئەو وڵاتە شینگنە دیاریبکە کە تۆ زۆرترین کاتی گەشتەکەتی تێدا بەسەر دەبەیت. تۆ داواکاری پێشکەش دەکەیت بۆ ڤیزای شینگنی دەستەی فیلم لە ڕێگەی کونسوڵخانەی وڵاتەکە.\nژمارەی “چونەژوورەوەکان” دیاریبکە کە پێویستت پێیەتی بۆ ناوچەی شینگن.\n“ئەوانی تر” دیاری بکە وەکو مەبەستی گەشتەکە. بۆشایی زیادە هەیە بۆ ئەوەی تۆ زانیاری زیاتر دابین بکەیت لەبارەی ڕۆڵەکەتت کە دەستەی فیلمەکەدا.\nبەڵگەنامە پێویستەکانت کۆبکەرەوە. وە بە هەمان شێوە ئەو بەڵگەنامانەی کە پیویستن بۆ ڤیزای شینگنی دەستەی فیلم.\nکاتێك دیاری بکە بۆ دیداری چاوپێکەتن (ئەگەر دەگونجێت). بەپیی ناونیشانی کونسوڵخانە\_باڵوێزخانە یان ناوەندی ڤیزا کە تۆ لەڕێگەیەوە داواکاری پێشکەش دەکەیت، ڕەنگە. پێویست بکات کاتێك دیاری بکەیت بۆ چاوپیکەوتن بۆئەوەی پێشکەشکردنی داواکاریەکەت. بەشێوەیەکی جێگرەوە، ڕەنگە تۆ بتوانیت داواکاریەکەت دابنێیت بەبێ ئاگادارکردنەوەی پێشوەخت، بەڕادەیەك ئەگەر تۆ ئەم کارە ئەنجام بدەیت لەماوەی کاتژمێرە ئاساییەکانی کارکردن. ڕاستەوخۆ پەیوەندی بکە بە کونسەڵخانە\_باڵوێزخانەکەت بۆ ئەوەی بزانیت کە پێویست دەکات کاتێك دیاری بکەیت بۆ چاوپێکەوتن بۆ ئەوەی داواکاریەکەت پێشکەش بکەیت.\nداواکاریەکەت پڕبکەرەوە. وڵاتانی جیاوازی شینگن ڕێگەی جیاواز دابین دەکەن بۆ بەدەستگەیشتنی داواکاریەکان؛ ڕەنگە پێویست بێت ماڵپەڕی داواکاری ئینتەرنێتی بەکاربهێنیت یان داواکاری چاپکراو بەدەست پڕبکەیتەوە.\nتێچووی داواکاریەکە بدە (تێچووی ئاسایی بۆ کەسێکی پێگەیشتوو بریتیە لە ٨٠ یۆرۆ). ئەگەری هەیە پێویست بکات بە پێسکەشکردنی خەرجی خزمەتگوزاری لەگەڵ داواکاری ڤیزاکە. ئەمە خەرجیەکی جیاوازە لە تێچووی ڤیزا، کە ئەگەری هەیە تۆ بەشێوەی کەسی بیدەیت، لە دیداری چاوپێکەوتنەکەت لە ناوەندی داواکاری ڤیزا. تکایە تێبینی ئەوە بکە کە ئەم تێچووانە ناگەڕێنرێنەوە.\nداواکاریەکەت پێشکەش بکە. وڵاتانی جیاوازی شینگن ڕێکاری جیاوازیان هەیە بۆ پێشکەشکردنی داواکاریەکان. لە زۆربەی دۆخەکاندا، پیویستە داواکریەکان بەشێوەی کەسی پێشکەش بکرێن لە هەرکوییەك کە پێشکەشی دەکەیت. کاتێك داواکاریەکەت پێشکەش دەکەیت، ئەوا ئەگەر هەیە داوات لیبکرێت پەنجەمۆرەکانت پێشکەش بکەیت.\nدەبێت تۆ داواکاری پێشکەش بکەیت بۆ بۆ ڤیزای شینگنی دەستەی فیلم بەلایەنی کەمەوە ١٥ ڕۆژ بەر لەو ڕۆژەی کە دەتەوێت گەشت بکەیت، و نەك پێش ٦ مانگ بەرلەوەی بڕۆیت.\nپێویستە تۆ داواکاری بۆ ڤیزای شینگنی دەستەی فیلم پێشکەش بکەیت لە ڕێگەی کونسولخانە یان باڵوێزخانەی ئەو وڵاتەی کە تۆ گەشتی بۆ دەکەیت لە ناوچەی شینگن، یان لە ڕێگەی ناوەندی داواکردنی ڤیزای پەیوەندیدار بە کونسوڵخانەی وڵاتەکە.\nئەگەر تۆ گەشت دەکەیت بۆ چەند وڵاتێکی ناوچەی شینگن، ئەوا پێویستە تۆ داواکاری پێشکەش بکەیت لە ڕێگەی باڵوێزخانە، کونسوڵخانە یان ناوەندی پێشکەش کردنی داواکاری پەیوەندیدار بەو وڵاتەی کە زۆرترین کاتی تێدا بەسەر دەبەیت. لە دۆخێکدا ئەگەر پلان دابنێیت بۆ بەسەر بردنی کاتی یەکسان لەو چەند وڵاتانە، ئەوا پێویستە تۆ داواکاری پێشکەش بکەیت لە ڕێگەی باڵوێزخانە، کونسوڵخانە یان ناوەندی پێشکەش کردنی داواکاری پەیوەندیدار بەو وڵاتەی کە یەکەم جار پێیدەگەیت.\nکاتی گشتی پرۆسەکردن بۆ ڤیزای شینگنی دەستەی فیلم بە گشتی نزیکەی دوو هەفتەیە (١٥ ڕۆژە). لە هەندێك دۆخدا، کونسوڵخانەکان ڕەنگە نزیکەی ٣٠-٦٠ ڕۆژ وەربگرن بۆ بڕیاردان لەسەر داواکاریەکە.


پرسیار و وڵامه‌کانی پێوه‌ندیدار به کاروباری پاش نه‌شته‌رگه‌ری چناکه - دوکتۆر فه‌رزان ڕه‌زایی\n1. کاتێ دێمه‌وه هۆش چلۆن دێمه به‌رچاو؟\nبه‌پێی جۆری نه‌شته‌رگه‌ری، نه‌وارێکی ساف و نه‌رم به‌ستراوه‌ته ده‌وری سه‌ر یان ژێر چناکه‌تان. ئه‌مه یارمه‌تی بچووک‌مانه‌وه‌ی هه‌ڵمساوییه‌کان ئه‌دات. بڕێک له نه‌خۆشه‌کان ده‌ڵێن پاش نه‌شته‌رگه‌ری چناکه‌یان بریقه‌دار یان دزێو و ناشیرین دێته به‌رچاو. هه‌مووی ئه‌مانه به‌هۆی هه‌ڵمساوی نه‌شته‌رگه‌ری شوێنی چناکه‌یه. کاتێ ئه‌م هه‌ڵمساوییه بنیشێته‌وه ئیتر دزێو و ناشیرین نایێته به‌رچاو. له‌وانه‌یه تۆزێ کوتران ببینرێت که ئه‌مه سروشتییه و هه‌تا 48-24 کاتژمێر پاش نه‌شته‌رگه‌ری ئه‌گه‌ر نه‌شته‌رگه‌ری پێڵووتان کردبێت ده‌رده‌که‌ون.\n2. بۆ به‌رگری له کوتران ئایا ده‌توانم هه‌رکارێ که بمه‌وێ ئه‌نجامی بده‌م؟\nزۆربه‌ی نه‌خۆشه‌کان که‌مێک کوترانیان هه‌یه.\n3.کاتێ دێمه‌وه هۆش چ هه‌ستێکم هه‌یه؟\nزۆربه‌ی نه‌خۆشه‌کان ته‌نیا که‌مێک هه‌ست به ئاڵۆزی ده‌که‌ن که ئه‌م ئاڵۆزییه ده‌توانێ له‌گه‌ڵ که‌مێ سڕبوون، بێ‌هه‌ستی، خوران، سفتی یان کێشراوییه. ئه‌م دیارده‌گه‌له ورده‌ورده پاش نه‌شته‌رگه‌ری له نێو ده‌چن. دڵنیا ده‌بین که حاڵه‌تی دڵ‌شێواویتان نیه. په‌ره‌ستاره‌کانمان له لاتانن بۆ ئه‌وه‌ی که هاتنه‌وه هۆش چاودێریتان لێ‌بکه‌ن. نه‌خۆشه‌کان 12-6 مانگی یه‌که‌م هه‌ست به بێ‌هه‌ستی و سڕبوون ده‌که‌ن. نزیکه‌ی 2 مانگی پاش نه‌شته‌رگه‌ری خوران یان مورووژیان له کاتی نوستندا سروشتییه.\n4.تکایه سه‌باره‌ت به ته‌قه‌ڵه‌کان زانیاری زۆرترم پێ بده‌ن.\nته‌قه‌ڵگه‌لێکی بچووک له ژێری پۆششی چناکه‌دا ده‌بینرێن. ئێوه ده‌بێ پۆششی چناکه‌تان هه‌تا 4-3 ڕۆژ وشک و ده‌ست‌لێ‌نه‌دراو بهێڵنه‌وه. پاش 4-3 ڕۆژ ده‌بێ بۆ لابردنی ته‌قه‌ڵه‌کان و ئه‌م پۆششه سه‌ردانمان بکه‌ن. پاش لابردنی ته‌قه‌ڵه‌کان، نه‌وارگه‌لێکی خاوێن له سه‌ر شوێنی زام داده‌نرێن که ده‌بێ ئه‌م نه‌وارگه‌له هه‌تا 4 ڕۆژ وشک بهێڵنه‌وه.\n5.ئایا پاش نه‌شته‌رگه‌ری ده‌توانم ده‌رمان یان خواردنێک بخۆم؟\nبه‌ڵێ. زۆرتر نه‌خۆشه‌کان پاش نه‌شته‌رگه‌ری ئازاریان هه‌یه که ده‌توانن به به‌کارهێنانی ئارامکه‌ره‌وه ته‌سکینی بده‌ن.\nبه‌ڵێ. ده‌بێ نوسخه‌ی پاش نه‌شته‌رگه‌رییه‌که ڕۆژی پاش نه‌شته‌رگه‌ری و که چوونه ماڵه‌وه به‌کار بێنن. ئه‌م نوسخه داگری بابه‌ته‌کانی خواره‌وه‌یه:\nئه‌نتی‌بیووتیکێکی(cephalexine/ keflex) بۆ به‌رگری له چڵک‌کردن\nڤیتامینc، 3000mg له‌گه‌ڵ خواردنی ڕۆژانه به ماوه‌ی حه‌وته‌یه‌ک بۆ خێراکردنی ڕه‌وتی چاک‌بوونه‌وه. پارێز بکه‌ن له به‌کارهێنانی ئه‌سپرین، ئیبۆپرۆفۆن، ڤیتامینE و …\nله که‌یه‌وه ده‌بێ ئه‌م ده‌رمانه‌نه به‌کار بهێنرێت؟\nئارامکه‌ره‌وه‌کان ئه‌گه‌ر پێویست بوو به‌کاری بێنن. به‌کارهێنانی ده‌رمانه‌کانی تر ده‌بێت له ڕؤژی پاش نه‌شته‌رگه‌رییه‌وه ده‌ست پێ بکرێت.\n8.ئایا ده‌بێ پارێزێکی تایبه‌ت پاش نه‌شته‌رگه‌ری به‌کار بهێنرێت؟\nنا. نه‌خۆشه‌کان ده‌توان هه‌رچییان ده‌وێ بخۆن. پارێزی خۆتان له خواردنه ئاوه‌کییه‌کانه‌وه به‌ره‌و ماده خواردنییه نه‌رم و وشکه‌کان بگۆڕن. بۆ به‌رگری له وشک‌بوونی پێستdehydration هه‌تا ده‌توانن خواردنه‌وه بخۆنه‌وه.\n9.ئایا ده‌بێ له چالاکییه ڕێک‌وپێکه ڕۆژانه‌کانمدا کارێکی تایبه‌ت بکه‌م؟\nبه‌ڵێ. کاتی نوستن چه‌ند سه‌رین بنێنه ژێر سه‌رتان هه‌تا سه‌رتان نیسبه‌ت به جه‌سته‌تان بێته سه‌ره‌وه. ئازاری ده‌م‌وچاو، سه‌رئێشه و بێ‌خه‌وی پاش نه‌شته‌رگه‌ری زۆر سروشتین به‌ڵام ورده‌ورده که‌متر ده‌بنه‌وه. به‌ته‌واوی پارێز بکه‌ن له چه‌مینه‌وه، هه‌ڵگرتنی که‌ره‌سته‌ی گران و ته‌قه‌للاکردن.\n10.که‌ی ده‌گه‌ڕێمه‌وه حاڵه‌تی سروشتی؟\nپاش تێپه‌ڕینی نزیکه‌ی 2 حه‌وته ئاسایی ده‌بنه‌وه. نیشتنه‌وه‌ی هه‌ڵمساوی که‌مێ کات ده‌بات به‌ڵام هه‌تا حه‌وته‌ی دووه‌م به‌ته‌واوی چاک ده‌بنه‌وه و ورده‌ورده چاک و سروشتی ده‌بنه‌وه.


کوردیپێدیا - کورتە دیروکا هەلکشافتنا ل بارا ریزمان و زارین کوردی\n👓 لێ گەڕیانا هویر👓 لێ گەڕیانا هویر📕 پەرتوکخانە🚼 ناونامە بو زاروکێن کورد📅 کرونولوژیا ڕویدانا🗄 ژێدەر👣 پاش🔖 کومکری🏃 چالاکی🔍 چەوا لێ بگەڕهم؟💁 هاریکاری!📚 بەلاڤوکێن کوردیپێدیا📼 ڤیدیۆ🌳 دارشتنا پولا🔀 بابەت ب هەلکەفتێ ➕ ڤڕێکرن➕ ڤڕێکرنا بابەتی📷 ڤرێکرنا وێنەی📕 ڤرێکرنا پەرتوکێ💬 بوچوونێن هەوە📧 پەیوەندی💡 کوردیپیدیا پێدڤی ب چ زانیاریانە!📏 ستاندارد📏 رێسایێن بکار ئینانێ📷 وێنەیێن نەهاتیە ناسین 🔧 ئامراز💡 دەربارەی مە!📌 دەربارەی مە چ گوتیە؟💡 پاشەروژا کوردیپیدیا🔗 کوردیپیدیایێ بکە د مالپەرێ خودا📰 دروستکەرێ RSS📩 تومارکرن / ڤەمراندنا ئیمێلی📊 ئامارێن مێهڤانا📊 ئامارا بابەتا🔡 وەرگێرێ فونتا📅 گهوڕینا مێژوویا💳 کۆمەکا دارایی🏁 زمان و شێوەزارێ لاپەرا⌨ کیبورد🔗 لینکێت پێدڤی🇰 Kurdipedia extension for Google Chrome 🏁 زمان☀ کوردیی ناوەڕاست☀ Kurdîy Nawerast - Latînî☀ کرمانجی - کوردیی باکوور☀ Kurmancî - Kurdîy Bakûr☀ هەورامی🇬🇧 English🇫🇷 Française🇩🇪 Deutsch🇸🇦 عربي🇮🇷 فارسی🇹🇷 Türkçe🇳🇱 Nederlands🇸🇪 Svenska🇪🇸 Español🇮🇹 Italiano🇮🇱 עברית🇷🇺 Pусский🇫🇮 Fins🇳🇴 Norsk🇯🇵 日本人🇨🇳 中国的🇦🇲 Հայերեն🇬🇷 Ελληνική☀ لەکی 🔑 هژمارا من🔓 چوونا ژوور👫 دێ بمە هەڤکارێ هەوە🔐 پەیڤا نهێنە تە ژبیر کریە!\n🏠 دەستپێک 🏠 | 📧 پەیوەندی | 💡 دەربارەی مە! 📧 | پەرتوکخانە | 📅 20-11\n📅 ئەڤرو 20-11 د دیرۆكێدا📅 رێکەوت و رووداو 📆 20-11-2017📆 19-11-2017📆 18-11-2017📆 17-11-2017📆 16-11-2017📆 15-11-2017📆 14-11-2017📂 زێدە ... 📝 بەلگەنامە📊 ئامار و راپرسیا✌ شەهیدان💚 ئەنفالکری☪ 😞 ق. شەڕی ناوخۆ👩 ق. توندوتیژی📅 Date of Birth📅 Date of Death | 💳 کۆمەک | 📕 پەرتوکخانە | | |\nسترانێت کاوێس ئاغای\nنووسینی: شەعبان مزیری\nچاپی یەکەم 1988 بەغدا\nناوەرۆک: ژینا کاوێس ئاغای بە کورتی - گەریانێت وی - ناڤەرۆکا سترانێت وی - ئاخافتنا دویماهیکێ\nئەفرین هن جاران ل با کوردێنئو رفادێ ئارفین یان ئەرفین; بئا رابی عفرين، مدينة عفرين ، مرکز منطقة عفرينئوو ب زمانێنئە ورۆپاییئا فرن، ناڤێ دەڤەرەکێ یە ل چیایێ کورمێنجئە جبل الاکراد،ئی رۆ ب ویلایەتا حالابێ ڤە ل سوریێ گرێدا یە.ئا فرین ناڤێ باژارێ ناڤەندیائە ین دەڤەرێ یە ژی.\nحەرێما چیایێ کورمێنج (ئەفرین) بەشێ هەری رۆژاڤا ژ باشورێ بچووکئە .ئە و ل رۆژهلاتێ چیایێ گەور (ئامانۆس) یانێ سەنجەقائی سکەندەروونێ (خەتای) دکەڤە. فەرەهیا ڤێ هەرێمێ ژ رۆژهلات هەیا رۆژاڤا دۆرا 55 کمئە ئوو ژ باکور هەیا ب\nهونەرمەندەکا ژن یا خوەدان شێوازەکێ تایبەت و جوادیە، یەکبوون ئەو خانما سترانا رەسەنا کوردی تێکهەلی موزیکێن سەردەم یێن جیهانی کرین، هند جاران دناڤ ستران و کلیپێن خوە دا ئەکتەرییێ ژی دکەت.. هند جاران بۆ دەمێن درێژ بێدەنگ دمینیت.\nبجھێینانا ھندەک کریارێن کومپیوتەرێ\nرێڤنگ رەمەزان چێی\n📊 بابەت 138,491 | وێنە 41,646 | پەرتوک PDF 8,627 | فایلێن پەیوەندیدار 17,111 | 📼 ڤیدیۆ 22 | 🗄 ژێدەر 7,893 |\nئەنجام: 1 تومار هاتن دیتن! ئەنجاما خێرا 📌 Actual\t📂 بوومەلەرزە\t📂 حەشدی شەعبی\t📂 کەرکوک\t📂 جەلال تاڵەبانی\t📂 مووچە\t📂 ریفراندۆم\t📂 داعش\n📕 کورتە دیروکا هەلکشافتنا ل بارا ریزمان و زارین کوردی\nقەناتی کوردۆ، و/ لە عەرەبییەوە خالدی محەمەدی.\nلە چاپکراوەکانی شاخ 1975-1991\nشاخ: چاپخانەی خەبات، 1988، 53ل.\n🎗 پول: 📕 پەڕتووکخانە\n🏁 زمانێ بابەتی: ☀ کرمانجی - کوردیی باکوور\n🌐 زمان - شێوەزار ☀ ک. باکوور\n✨ کوالیتیا ڤی بابەتی: 62% ✔\n➕ ئەڤ بابەتە ژ لایێ: (هاوڕێ باخەوان) ل: Jan 27 2011 9:04PM هاتیە تومارکرن\n👁 ئەڤ بابەتە 6,953 جار هاتیە دیتن\n✒ ڤی بابەتی باشتر بکە!\n🔖 بو ناڤ لیستا کومکریا\n☰✍ گهوڕنکاریێن بابەتی!</> Metadata</> RSS📷 گووگلا وێنا بو بابەتێ هەلبژارتی!🔎 گوگل دەربارەی بابەتێ هەلبژارتی!\n⭐ هەلسەنگاندنا بابەتی ⭐⭐⭐⭐⭐⭐⭐⭐⭐⭐⭐⭐⭐⭐⭐\n👫 ❏ قەناتی کوردۆ - کوردۆیڤ\n☀ کوردیی ناوەڕاست 93,015 67%\n☀ Kurmancî - Kurdîy Bakûr 25,350 18%\n🇸🇦 عربي 8,236 5%\n☀ کرمانجی - کوردیی باکوور 4,393 3%\n🇬🇧 English 1,533 1%\n🇮🇷 فارسی 1,089 0%\n🇹🇷 Türkçe 432 0%\n🇫🇷 Française 176 0%\n🇳🇱 Nederlands 143 0%\n👫 هەڤکارێن کوردیپێدیا...\n📩 هەڤکارێن کوردیپێدیا 📷 بابەت %\n📩 هاوڕێ باخەوان 88,555 63%\n📩 بەڕێوەبەری سیستم 29,222 21%\n📩 مانو بەرزنجی 12,371 8%\n📩 سەریاس ئەحمەد 5,149 3%\n📩 بەناز جۆڵا 1,190 0%\n📩 ئەڤین ئیبراهیم فەتاح 669 0%\n📩 ئاراس ئیلنجاغی 445 0%\n📩 رۆژهات سەعید 408 0%\nKurdipedia.org (2008 - 2017) version: 9.11 | 📩 contact@kurdipedia.org | ✔CSS3 | ✔HTML5 | دروستکرنا لاپەری 0,265 چرکە!\n☎ +9647701579153 +9647503268282 | ☎ +3165471029 +31619975574\n🔎 لێ گەڕیان - کوردیپێدیا\nئیمێڵ: ئیمێلێ من نیشا بدە


کوردیپێدیا - سەلیقەی زمانەوانی و گرفتەکانی زمانی کوردی\n📕 سەلیقەی زمانەوانی و گرفتەکانی زمانی کوردی | پۆل: پەڕتووکخانە | زمانی بابەت: 🏳 کوردیی ناوەڕاست\nسەلیقەی زمانەوانی و گرفتەکانی زمانی کوردی\nحوسێن محەمەد عەزیز\n🔗 خوێندنەوە / داونلۆدکردنی پەڕتووکی: سەلیقەی زمانەوانی و گرفتەکانی زمانی کوردی\n📥 ژمارەی داونلۆد: 1,591 جار\n1. 👁 حوسێن محەمەد عەزیز\n✍ ئەم بابەتە بۆ دواجار لەلایەن: (م. ب.)ەوە لە: Jan 21 2015 1:12AM باشترکراوە\n👁 ئەم بابەتە 17,256 جار بینراوە\n📷 فایلی وێنە 1.0.1 157 KB Jun 10 2012 4:51PM بەڕێوەبەری سیستم\n📕 فایلی PDF 1.0.1 15 MB 565 Jun 10 2012 4:51PM بەڕێوەبەری سیستم\n📊 ئامار بابەت 382,974


نیشانه‌كانی توشبوون به دڵه‌راوکێ\nنیشانه‌كانی توشبوون به دڵه‌راوکێ\nهەموومان لە ژیانی ڕۆژانە تا ڕادەیەک ترس، نیگەرانی، و دڵەڕاوکێمان هەیە. ئەم حاڵەتە تاڕادەیەک ئاساییە، و تاک ئامادە دەکات بۆ پێشهاتەکان، وەک ئەوەی خوێندکارێک تاقیکردنەوەیەکی هەبێت، یاخود کەسێک دڵەڕاوکێیەکی هەبێت لە پێش چاوپێکەوتنی کاردا، دكتۆر هێمن پزیشکی پسپۆڕی دەرونی له‌م بابه‌ته‌دا نیشانه‌كانی توشبوون به‌م گرفته ده‌رونیه باسده‌كات.\nئه‌م پزیشكه ده‌ڵێت" کاتێک ترس و نیگەرانیەکە زۆر و زیاد لە پێویست بوو، و کاریگەری نەرێنی لە سەر فرمان، لایەنەی دەروونی، جەستەیی، و یان لایەنی کۆمەڵایەتی هەبوو، چیدی بە حاڵەتێکی ئاسایی هەژمار ناکرێت، بەڵکو وەک تەنگژەیەکی دەرونی دەستنیشان دەکرێت و پێویست بە چارەسەر دەکات."\n2. توڕەبوون ( بەتایبەت لە مندال و ھەرزەکاردا)\n3. بێ ئۆقرەیی\n5. کەمی ئارەزووی خواردن\n6. کەم بوونەوەی ئارەزووی جنسی\n8. نینۆک خواردن و یاخود لێوخواردن\n9. نەبوونی متمانە بە خود\n12.لاوازی سەرنجدان و یاخود بیرچونەوە\n13.خەوزران و یاخود خەوی ناخۆش بینین\n15.کەمبونەوەی ئارەزوو و چێژوەرگرتن لە خۆشیەکان\n5. دەم وشک بوون\n7. پلدانی ماسولکە\n17. پێچ بەسکدا هاتن\n18. غازاتی ناوسک\n19. تێکچوونی سوڕی مانگانە لە خانمان\nمەرج نیە ھەموو نیشانەکان لە یەک کەس و لەھەمان کاتدا دەرکەون، هەروەها مەرج نیە هەموو نیشانەکان هەبن ئەوکات بە دڵەڕاوکێ هەژماربکرێت، بەڵکو چەند نیشانەیەکیش هەبێت و کاریگەرەخراپەکانی لەسەر ژیانی کەسەکە دانابێت بە پەشێوی دەرونی دیاری دەکرێت.\nئه‌م بابه‌ته 776 جار خوێنراوه‌ته‌وه\nچیرۆكی ئه‌و دوو عاشقه‌ی ویستیان لاسایی جاك و ڕۆز بكه‌نه‌وه به خه‌م كۆتایی هات\nبه‌ته‌مه‌نترین پیاوی جیهان ناوی چووه كتێبی گینسه‌وه\nتوێژینه‌وه‌یه‌ك:به‌هۆی پیسبوونی ژینگه‌وه ساڵانه 9 ملیۆن كه‌س گیان له‌ده‌ست ده‌ده‌ن\nئه‌و دوو نه‌خۆشییه‌ی كاریگه‌ریان له‌سه‌ر دڵ ده‌بێت\nهۆكاره سه‌ره‌كیه‌كانی توشبوون به نه‌خۆشییه‌كانی دڵ\nنیشانەکانی توشبوون به نەخۆشی دڵ لە منداڵاندا\nئه‌مڕۆ ڕۆژی جیهانی به‌ره‌نگاربوونه‌وه‌ی به‌رزه په‌ستانی خوێنه\nتوێژینه‌وه‌یه‌ك:چاوه‌ڕوانی نه‌خۆشی نوێبن\nنیشانه‌كانی توشبوون به شێرپه‌نجه‌ی گورچیله\nخوێن بەربوونی لووت و بەرزە فشاری خوێن په‌یوه‌ندیان هه‌یه به‌یه‌كه‌وه؟\nدەترسم توشی نەخۆشییەکی مەترسیدار بوبم\nچەند ڕێنماییه‌کی تەندروستی و کۆمەڵایەتی بۆ ڕۆژانی جەژن


کوتلە سیاسیەکانی ناو ئەنجومەنی نوێنەرانی عیراق بەگشتی و ھەردوو فراکسیۆنی سائیرون و فەتح بەتایبەتی بە ھۆی ھەڵکردنی گڵۆپی سەوزی مەرجەعی باڵا ، بەوپەڕی سەخاوەتەوە عادل عەبدولمەھدیان سەرپشککرد بۆئەوەی بەرنامەی کابینەی وەزاری چوار ساڵی داھاتوو دابڕێژێت و ئەو کەسانەش دیاری بکات کەشایستەو پەسەندکراون و ھاوکاری دەبن لەجێبەجێکردنی ئەم ئەرکە گرانە لەم دۆخە ھەستیار و لەم کاتە ناسکەدا کە عیراق و کۆی پڕۆسەی سیاسی پیایدا تێدەپەڕێت\nسەرپشککردنەکەی عادل عەبدولمەھدی تەمەنی کورتتر بوو زیاد لەوەی کەچاوەڕێمان دەکرد و لەماوەی دووھەفتەدا دەرکەوت ، کەئەم پاسە گەورەیەی کەدراوە بەسەرۆک وەزیران چ نیە جگە لەگەمەیەکی سیاسی گەورەو کوتلەسیاسیەکان لەیەکەم تاقیکردنەوەدا گەڕانەوە سەر قەوانە کۆنەکەو ھەریەکەیان بەمەرجی جێبەجێکردنی داخوازیەکانیان پشتیوانی لە سەرۆک وەزیران دەکەن. لەیەکەم وێزگەدا دەرکەوت کە ئەو سەرپشککردنە گەورەیە بۆ پیاوێک کە خاوەنی یەک کورسی پەرلەمانی و تەنانەت فراکسیۆنی سیاسی نیە، ئەوەندەی تەکتیکیە بەنیو ھێندە ستراتیژی نیە.دەرکەوت ئەوەندی ھەوڵە بۆ قایمکردنی جێپێی حیزبی بەنیو ھێندە ھەوڵێک نەبوە بۆ بەھێزکردنی پێگەی نیشتمانی و دەرھێنانی وڵات لەو گێژاوە سیاسی و لاوازیە ئابووری و دۆخە تێکچنراوەی کەتێی کەوتوە.\nسەرپشککردنی سەرۆک وەزیران بە مەرج، مەرجێک کە پاشماوەی ململانێ سیاسی یە توندەکانی ڕابردووی لەخۆیدا ھەڵگرتوە و دەکرێ لەئایندەی نزیکدا بەسیناریۆی نوێ دووبارە بێتەوە.ئەگەر نا ئەمە چۆن دەسەڵاتێکە کە بۆماوەی چەند ھەفتەیەک لەدوای وەرگرتنی متمانە بۆ ١٤ وەزیر بەڵام لەسەر وەزیرێک یان دوان سەرۆک وەزیران نەتوانێ بەتەواوی کابینەکەی ڕابگەیەنێت و بەناچاری لەبەیانیەکی زوودا سەردانی بازاری عەلوەی ڕەشید بکات لەبەغدادو لەگەڵ کاسبکارەکاندا گفتوگۆی نرخی میوە و سەوزەبکات لەبری چۆنیەتی جێبەجێکردنی بەرنامەی کاری حکومەتەکەی لەگەڵ وەزیرانی ناوخۆ و بەرگری و باقی وەزیرەکانی تریدا.\nئەم جۆرە سەرپشکردنە ڕووپۆش و دەمامکدارە ، ھێندە تاقەت پڕوکێنە دەبینین لەماوەیەکی کورتدا سەرۆک وەزیران پەنای برد بۆ دەستەواژەی دەستلەکارکێشانەوە و بەروونی وتی کۆتا چەکمان دەستلەکارکێشانەوە دەێت.\nپرسیارەگرنگەکە ئەوەیە کە ئایا چەک بۆ دەستلەکارکێشانەوە دەبێت؟\nدەبێت کام گوشاری ئەملا یان ئەولا یان ھەردووکیان وایانکردبێت، کە زۆر زوتر لە مانەوەی لەپۆستی جێگری سەرۆککۆمار، یان لەوەزارەتی نەوت جارێکی تر عادل عەبدولمەھدی کەڵکەڵەی دەستلەکارکێشانەوە کەوتوەتەوە مێشکی؟ پرسیارێکە کە مەگەر بۆ وەڵامەکەی تەنھا بڵێین اللە یعلم.\nسەرباری ئەم حەقیقەتە بەھۆی لێکۆڵینەوە لەدۆسیەی ھەندێک لەوەزیرەکان لەلایەن دەستەی لێپرسینەوە و دادپەروەری ، کەلەحاڵەتی لێسەندنەوەی متمانە لە تەنھا سێ وەزیر دەبێتە ھۆی شکستی کابینەکە و وەک عەبدولمەھدی خۆیشی ئاماژەی بۆکرد دواجار دەبێتە ناشرینبونی کەسایەتی سیاسی و ڕابردووی بنەماڵەکەی کەئەمەی پێقبوڵ ناکرێت. ھەروەھا سەرەڕای ئەوەی کە ھەوڵەکان چڕبوەتەوە بەوئاڕاستەی کەلەم ھەفتەیەی دانیشتنەکانی ئەنجومەنی نوێنەران ھەر ھیچ نەبێت ناوی شەش وەزیر بخاتەبەردەستی ئەندامانی نوێنەران، بەڵام ڕێکنەکەوتنی لایەنەکان وتوندبونەوەی گرژیەکان بەم شقل و شێوازە ھەر بەتەنھا مەترسی لەسەر کاندیدی پەسەندکراوی مەرجەعیەتی باڵا و جەمسەرە ناوخۆیی و دەرەکیەکان دروست ناکات،بەڵکو لەئەگەری سەرنەکەوتنیدا و دەستلەکارکێشانەوەیدا مەترسی بۆ سەرکۆی پڕۆسەی سیاسی دروست دەبێت و ھەوڵی زۆر و کاتێکی زۆری دەوێت بۆ دۆزینەوەی کەسایەتیەک کەزۆرینە لەسەری کۆک بن و دواجار وڵات لەبری ئاوەدانکردنەوەو وەبەرھێنان و پێشکەشکردنی خزمەتگوزاری و دابینکردنی ئاوی خواردنەوەو کارەباو ھەلی کار بۆ گەنجان ، گیرۆدەی یەکلاکردنەوەی ئەو گفتوگۆ بێزەنتیە دەبێت کە ئایا کام لایەن خاوەنی گەورەترین کوتلەی پەرلەمانی یە.


كوردیو - بۆ جاری دووەم ئەمریكا لە دێرزو هێزەكانی سەر بە حكومەتی سوریای بۆردومانكرد\nبۆ جاری دووەم ئەمریكا لە دێرزو هێزەكانی سەر بە حكومەتی سوریای بۆردومانكرد\nچوار شەممە, 14 شوبات 2018 06:50\nبەرپرسانی ئەمریكا بڵاویان كردەوە ئەمڕۆ چوار شەممە بڵاویانكردەوە، ڕۆژی یەك شەممە فڕۆكەیەكی بێ فرۆِكەوانی ئەمریكی كاروانێكی سەربازی هێزەكانی سەر بە ڕژێمی سوریای بۆردومان كردووە لە پارێزگای دێرزور و لانی كەم تانكێكی ڕوسی تێكشكاوە.\nژەنڕاڵ جیفری هاریجیان ئەفسەری باڵای هێزی ئاسمانی ئەمریكی بە ڕۆژنامەنوسانی ڕاگەیاند نازانرێت كێ لەناو تانكە ڕوسیەكەدا بوون كە ئایا سەربازی ڕوسی بوون یاخود سەربازی سوریا بەڵام لانی كەم دوو كەس كوژراون لە ئاكامی تێكشكانیدا.\nبۆردومانەكە پاش كەمتر لە یەك هەفتە هات لە بۆردومانێكی گەورەی هێزی ئاسمانی ئەمریكا بۆ سەر یەكەیەكی سەربازی سریا لە نزیك دێرزور و كوژرانی 100 چەكدار كە بەنیازبوون هێرش بكەنە سەر هێزەكانی سوپای سوریای دیموكرات.\nهێرشە سەربازیەكانی ئەمریكا لە سوریا نیگەرانیەكی توندی لای ڕوسیا دروستكردوە و پێ دەچێت ئەو وڵاتەش كاردانەوەی توندی هەبێت.\n12636 جار بینراوە


نێیمار ستایشێکی بێ وێنەی مێسی و ڕۆنالدۆ دەکات\nلەلایەن کارۆخ ڕواندزی لە 2018/10/30 ئەوروپا\nلە تازەترین لێدوانی ڕۆژنامەوانیدا، نێیمار جۆنیۆر، ئەستێرەی پاریس سان جێرمانی فەرنسی ستایشێکی بێ وێنەی مێسی و کریستیانۆ ڕۆنالدۆی کرد و ڕایگەیاند کە بە بەردەوامی لە هەردووکیان شتی تازە فێردەبێت و شانازیان پێوە دەکات.\nنێیمار لە چاوپێکەوتنێکی درێژی ڕۆژنامەی (میرۆر)ی بەریتانی مێسی بە یەکێک لە باشترین یاریزانانی تۆپی پێی هەموو سەردەمەکان وەسف کرد و گوتی ” مێسی نموونەی باڵای منە لە ژیانی وەرشیدا، من هەموو ڕۆژێک لە یانەی بارسێلۆنا شتی تازە لەو فێردەبووم، کاتێک تەنها سەیری ئەوم دەکرد بەهێزتر دەبووم، ئەو وای کرد بوونم لە نێو یاریگا بەهێزتر بێت”.\nسەبارەت بە کریستیانۆ ڕۆنالدۆش نێیمار دەڵێت” ڕۆناڵدۆ دێوزمەیە بەڕاستی ڕووبەڕووبوونەوەی ئەو یاریزانە چێژ و شەرەفێکی گەورەم پێ دەبخشێت، ئەو یاریزانێکی زۆر زیرەکە و کاتێک بەرانبەری یاری دەکەی دەبێت زۆر باش خۆت ئامادە بکەی، بەڕاستی ڕۆنالدۆ یەکێکە باشترین یاریزانانی تۆپی پێ لە جیهان، من بەختەوەرم کە بەردەوام لە ڕۆنالدۆ و مێسی شتی تازە فێر دەبم تا گۆڵی زیاتر تۆکار بکەم و چێژی زیاتر وەربگرم.\nبابەتی پێشووبە ڤیدیۆ: يانەی نەوتی عێراقی بەئەنجامێکی قورس بە هیلالی سعوودی دۆڕا\nبابەتی دواتر نێیمار: ئەوەی هاندەرانی مارسیلیا کردیان ئەوپەڕی بێ رێزییە


یادی یەکەم هەڵبژاردن و وانەکەی نەوشیروان مستەفا لە ڕۆژی کۆچیدا\nلە ۱۹ی ٥ی ساڵی ۱۹۹۲ یەکەم هەڵبژاردن لە هەرێم ئەنجامدرا. ۲٥ ساڵ دواتر لە هەمان رۆژمێژودا، نەوشیروان مستەفا، هەڤاڵە شۆڕشگێڕەکەی جەنابی مام و کەسایەتیە بێ پلە و پۆستی ناوشارو پایە سادە و بەهێزەکەی خەباتی شۆڕشی نوێ، ماڵئاوایی لە ژیان کرد.\nنەوشیروان مستەفا لە نەوەی ئێمە نەبو، بەڵام زۆر باش لە دونیای ئێمە تێدەگەیشت. بیر و بۆچون و پڕۆژە گشتیەکانی کە زۆر پێش دروستکردنی بزوتنەوەکەی لە ئارادا بون، بۆ یەكێتی و خەڵک سەروەت و سامانێکی نیشتیمانی بو. بە نمونە، بۆ یەکەم هەڵبژاردنی هەرێم هەوڵیدا هەردو حزبی سەرەکی بە یەک لیست دابەزن و ڕکابەری نەکەن و لەو چوارچێوەیەشدا (۳٠) کورسی لە کۆی (۱٠٠) کورسی بۆ کەسانی بێلایەن دیاری بکرێت. هەروەها دوای یەکەم هەڵبژاردن لەو بەرەیەدا بوو کە لە هەوڵدا بوو ڕێژەی سەدا (۷) لابەرێت و بە پێی قەبارەی دەنگ جێی لایەنەکان بکرێتەوە. لایەنەکان خۆیان قبوڵیان نەکرد و داوای هەڵوەشاندنەوەی ئەنجامی هەڵبژاردنیان دەکرد. ئەم بیر و بۆچونانە تەنها مشتێکن لە خەرمانێکی زۆری هەوڵدان.\nڕەوانشاد، بۆ ئێمەی گەنجانی هەڵقولاوی خێزانی شۆڕشگێڕ، مامۆستا و سەرکردەیەکی مەزنە. لە یەکێک لە نوسینە پڕ واتاکانیدا دەڵێت، سەرەکەترین پرسیار کە پەرلەمانتار دەبێت لە خۆی بکات ئەوەیە؛ جگە لە خۆیان، لە خەمی کێ دا دەبن؟\nدیارە، نزیکەی ٦٠٠ ساڵ پێش ئێستا تێڕوانین و دیدی مرۆڤ گۆڕانکاری جەوهەری بەسەرداهات چونکە لەوکاتەدا دیمەنی تێگەیشتی مرۆڤ لە زەوی و ئاسمان فراوانتر بوو، لەوێوە بە دواوە مرۆڤی مەزن و بوێر ئەو کەسانە بون کە ئامادەبون هەل و فرسەتی بەردەمی خۆیان بکەنە قوربانی بەرژەوەندی گشتی. نهێنی گەورەیی نەوشیروان مستەفا ئەمە بوو. ئەو نمونەی ڕەتکردنەوەی کەسایەتی هەل-خواز و فرسەت-خوازی تاک بوو.\nدڵنیام ئەگەر ئێمەی پەرلەمانتار هەل و فرسەتی پێگەمان بقۆزینەوە بۆ کۆمەڵێک بابەتی لاوەکی و هەڵپەی تاک، نە میللەت سوودمان لێدەبینێت نە خۆشمان سود لە خۆمان دەبینین. بە پێچەوانەوە، ئەگەر ژیر و بوێری ئەوەمان هەبێت هەل و فرسەتی بەردەم تاک نەقۆزینەوە، لەشکرێک نەوشیروانی بوونی دەبێت لە پەرلەمان.


بەڕێوەچوونی خۆپیشاندانی ناڕەزایی لە شاری ئیسفەهان / بە وێنە و ڤیدیۆ – زاگرۆس پۆست\nماڵەوە / ئێران / بەڕێوەچوونی خۆپیشاندانی ناڕەزایی لە شاری ئیسفەهان / بە وێنە و ڤیدیۆ\nبەڕێوەچوونی خۆپیشاندانی ناڕەزایی لە شاری ئیسفەهان / بە وێنە و ڤیدیۆ\nچوار شه‌ممه 22 تشرینی یه‌كه‌م 2014\tئێران, هەواڵ 63 جار خوێنراوه‌ته‌وه\nژمارەیەكی بەچاو لە خەڵكی شاری ئیسفەهان لە ناڕەزایی بە تێزاو رژاندن بە دم و چاو و روومەتی ژنانی شارەكە، لە بەردەم دادگوستەری كۆماری ئیسلامی لە ئیسفەهان كۆبوونەوەیەكی ناڕەزایی دەربڕنیان بەڕێوە برد.\nبە پێی ئەو هەواڵانەی بڵاو كراونەتەوە، بە سەدان كەس لە خەڵكی شاری ئیسفەهان لە ناڕەزایی بە رژاندنی تێزاو بە روومەتی ژنان و كچانی شارەكەیان لە لایەن كەسانێكی نەناسراو و سووتانی دم و چاوی ئەو ژن و كچانە كۆبوونهەوەیەكی بەرنیان لە بەردەم دادگوستەری ئیسفەهان بەڕێوە برد.\nشایانی باسە، لە ماوەی رابردوودا زیاتر لە 15 ژن و كچ لە شاری ئیسفەهان لە لایەن كەسانی نەناسراو بە تاوانی ئەوەیكە حیجابی شەرعیان نەبووە تێزاویان بە روومەتیاندا رژاندووە و بەم هۆیەوە دم و چاویان بە تەواوەتی سووتاوە.\nئەمەش لەحاڵێكدایە كە كەسانی توندڕەوی نێو ریزەكانی كۆماری ئیسلامی ئێران بە ئەنجامدانی ئەو كردەوە دژە مرۆییانە تاوانبارن.\nدەتوانن فیلمی ئەم خۆپیشاندانە لە لینكی خوارەوە ببینن :


سايت بلوط - فرهنگ و هنر غرب كشور » داستان » داستان کُردیِ «چاڵ» / اثر منصور یاقوتی\nداستان کُردیِ «چاڵ» / اثر منصور یاقوتی\nواێ تێژ پاییز وە ناو ئەو دەڕەێ بێ بن و تاریک ، خوەڵ وە گەڵالۊل کردیا و تاشەیل چای ئەکوتیاد نۊر چراێ لودرەیل و گرەیدرەیل و بڵدزرەیل و کامیونەیل وە ناو یەک چەرخ ئەخوارد، رانەندەیل دەمچاو خوەێان وە گەرد «ئاغابانو» یا چەفیە داگردۊن و هەوڵێان بۊ هەرچێ زۊتر چاڵ گەوراێگ بکەنن و دۊرەو بون و بچن و...\nمەنسور یاقوتی:واێ تێژ پاییز وە ناو ئەو دەڕەێ بێ بن و تاریک ، خوەڵ وە گەڵالۊل کردیا و تاشەیل چای ئەکوتیاد\nنۊر چراێ لودرەیل و گرەیدرەیل و بڵدزرەیل و کامیونەیل وە ناو یەک چەرخ ئەخوارد، رانەندەیل دەمچاو خوەێان وە گەرد «ئاغابانو» یا چەفیە داگردۊن و هەوڵێان بۊ هەرچێ زۊتر چاڵ گەوراێگ بکەنن و دۊرەو بون و بچن و نەپرسن ئڕاێ چە چاڵ ئەکەنن و ئڕاێ چە وەناو شەو تاریک و پڕ ترسە تا ڕوژ ناتێە مەعموریەت خوەێان تواو بکەن\nناسر رانەندەێ بڵدوزر ، پیاێ سی ساڵەێک بۊ وە گەرد بازوەیل کڵفت ، سینە پان و قوڵدڕ، مل وە کسێ نیەخەفان، وەناو جەنگ تا هەفت پێشت خوەێ بەستیو. ساحو چەن مەغازە و ساختمان و ماشین بۊ، ڕەشە بازار شار ئەو ئەچەرخان، ڕیش و سوێڵ مەلاپەسەن هیشتۊ و چەن کلکوانەێ عەقیق وە کلکێ بۊ، هەرچێ وەلاێ خوەێ فکر ئەکرد ک وەناو ئەو شەو تەنگ تاریک دۊرە وە شارەو ئابادی ، ک وەناوێ رووی و چەغەڵ و گورگ هات و چو کردیان ، ئەێ چاڵ گەورا ئڕاێ چە ئەکەنن، عەقڵێ وە هیچ کورەێ نیەرەسیاد\nوە یەێ نەفر ک وە پێشت تاشێ گل خواردیا ، پرسیاد:\nوەێ ڕێە گەنج کەفتێەسە دەیشت؟\nکەسێ جواوێ نەدا، ناسر وەگەرد خوەێ وەت:\nوە تفەنگ کووڵێ ئەنازێد، شوانە زا\nتا کامیون ترەک بارگیری بکاد، وە یەێ نەفەر ک تفەنگ وە کووڵێ بی پرسی:\nمانێ نەوید براگیان، سیار کیشید؟؟\nیارو وە گەرد برووێ جواو "نە" دا\nیارو تفەنگ وە کووڵێ جیا کرد، زانو دا، گەڵەنگەدن کیشاد و کلک نیادە بان ماشە، ناسر ترسیاد ، هەڵگەردیا و چویە ناو ئوتاق بۊچک بوڵدزر و، وەت:\nگمە کردم باوە....\nوە ناوزگێ دشمینێ داد و لاێ خوەێ وەت"من ناناسی، زرانی بێە زۊ، لابد تواێ یەێ رگبار وە بان من خالی بکەید؟ باوگد باێە درارم\nتیغەێ بوڵدزرێک سپەر کیشادە بان و چوی بەرەو پیاێ تفەنگ وە کووڵ ، دەنگێ هێز گرد: چە توای بکەی ئەحمەق؟\nدەنگ فەرماندە بوی ک دەمچاوێ داگردۊ و چەوەیلێ دیار بوی، ناسر وەت:\nتوام کار بکەم چە بوی یە؟\nبچو بەرەو ئەولا، حەواست بو\nخەتا بکەی یەێ گولە ئەنەمە ناو موخت\nبەڵێ ، من\nناسر ، بوڵدزر خاموش کرد، پیادە بوی ، وەت: بچو روشنێ بکە\nخەفە، بێدەنگ بو، بچو روشنێ بکە سات سر!\nناسر دا مل فەرماندە وەت:\nخوی ڕیە، مەعزرەت بتوا\nفەرماندە دەسێ برد بەرەو کوڵتێ،\nناسر مچ دەسێ وا فشار دا\nک وە زرانوی درات\nوەێ مەوقەع حس کرد لۊلە تفەنگێ نیانەسە پێشتێ، تواس هەڵوێ گەردێ، وە قونداق تفەنگەگە وا دانە پێشت ملێ ک کەفتە ناو خاک خوەڵ،\nفەرماندە وە لەقە دادە بان دەنەێ\nوە پوتین دادە ناو دەمێ\nدێانێ شکیا و شوڕەێ خۊن ڕژیا ناو دەمێ\nفەرماندە دەستور دا:\nبوەسینەێ ک بخەیمەێ ناو چاڵ\nفەرماندە وە رانەندە گرەیدر دەستور دا\nپڕ بانێ خوەڵ بکە\nناسر ترسیاد، هێز گرد و ناڵی\nچە بوی یە؟!!\nئڕاێ چە دەینە لیم؟؟؟\nدەنگت بوڕ ئەوڵە\nئێ منافقە بخەینە ناو چاڵ\nوە سوئاڵ کردن مەنزورێگم نەوی\nئشتبا کردم، من ژن و مناڵ دێرم، غەڵەت کردم\nفەرماندە وە قینەو وەت:\nجانوەر ! مەگەر نازانی یەێ ئمشەو نەباس چون و چرا بکەی و کەڕ و کور و ڵاڵ بۊد؟؟؟\nزانستم وە بان چەو\nچەفت بوی ک دەس فەرماندە ماچ بکاد\nیەێ کەم کار کردی گوڕت گوم بکە...\nناسر لە پێشت فەرمان نیشت\nفەرماندە وە ناو گوش پیاێ تفەنگ وە کووڵ چێشتێ وەت و بەعد وە ناو تاریکی گوم بوی،\nپچە پچ فەرماندە وە چەو ناسر دۊر نەمەن، ترسیاد، وە لاێ خوەێ ناڵی\nیا خودا خوەد بڕەسە دادم\nوە گەرد زندگی خوەم بازی کردم\nوە چاڵ گەورا و تاریک و دریژ تماشا کرد و گیانێ لەرزیاد و هناسەێ سەردێ کیشا\nسە ساعەت وە نیمە شەو چوی و بێشتر وە یەێ ساعەت حەق نێاشتن کار بکردان،، وەگەرد چەوەیل بەسریا وە ئەورە دۊر بویان، بەعد سوار تێارەێا کردیان و سەد فەرسەخ دۊرتر وە وڵات خوەێان بردیانەێان\nناسر وە لاێ خوەێ وەت:\nئەگەر نەهێوام وە ناو ئێ چاڵە ، چاڵم ئەکەن، ئەو پچ پچە بێخود نەوی\nیەێ کەم ئیلا و ئەولا تماشا کرد و وەت:\nیە سەراژێری بوڵدزر وڵ ئەکەم و ئەهێوام\nمن مناڵ شاخ و کیوم ، وە شەو تاریک زاتم ناچێد\nبوڵدزر بردە نوا\nیەێ ئان دەندە خەڵاس\nوەناو تاریکی پییە خوار و هیشتە فەرار\nفەرە دۊرەو نەوی ک پێشت سەر یەک رەگبارێ خالی بوی و نۊر ئەفکەنێان وە شونێ چەرخ خواردن...\nپنجشنبه، ۲۷ اسفند ۱۳۹۴ :: ۲۰:۲۶\nدەس خوەش ئوستاد یاقووتی


حكومەتی عێراق بەنیازە ڕێژەیەك لە موچەی فەرمانبەرانی ببڕێت\nدابەشکردنی موچەی مانگی ئەیلولی موچەخۆرانی عێراق لە وادەی خۆی دواكەوتووە، نیازێكی حكومەتیش ئاشكراكراوە بۆ چارەسەری ئەو كێشەیە كە كەمكردنەوەی موچەیە بە ڕێژەی 30%، بەڵام پەرلەمان ڕەتی دەكاتەوە.\nسەبارەت بە پرسی موچەی فەرمانبەرانی عێراق جەمال کۆچەر، جێگری سەرۆکی لیژنەی دارایی ئەنجومەنی نوێنەرانی عێراق، بە تۆڕی میدیایی ئێستای ڕاگەیاند، “حکومەتی عێراق ناتوانێت بڕیاری لێبڕینی موچە بدات، ڕاستە ئێستا دەنگۆی لێبڕین بە ڕێژەی %30 هەیە، بەڵام ئەوە جارێ تەنها دەنگۆیە و هیچ بڕیارێکی فەرمی لەبارەیەوە نییە”.\nجەمال کۆچەر وتیشی، “حکومەتی عێراق پێشتر داوایەکی ئاڕاستەی ئەنجومەنی نوێنەران کرد بەمەبەستی لێبڕینی 30% لە موچەی خانەنشینی، بەڵام لە ئەنجومەنی نوێنەران ڕەتکرایەوە، بۆیە حکومەت نە دەتوانێت بە تەنیا بڕیارێکی لەو جۆرە بدات نە بڕیارەکەش یاساییە ئەوە لە چوارچێوەی دەسەڵاتەکانی حکومەتدا نییە”.\nجێگری سەرۆکی لیژنەی دارایی ئاماژەی بەوەشكرد، موچەی فەرمانبەران لە عێراقدا بەپێی یاسا ڕێکخراوە، هەر گۆڕانکارییەکیش پێویستی بە یاسا و پاڵپشتیی یاسایی هەیە لە ئەنجومەنی نوێنەرانەوە، “ئەگەر بە بڕیارێکیش ئەنجومەنی وەزیران بیەوێت شتێکی لەوجۆرە بکات ناتوانێت چونکە بڕیار توانای نییە بەسەر یاسادا، بۆیە گۆڕانکاری لە موچەدا لە دەسەڵاتی ئەنجومەنی نوێنەراندایە”.\nپەرلەمانتارەکەی عێراق زیاتر وتی، نوسراوی فەرمییان داوەتە حکومەت تاوەکو لەڕێگەی چاکسازی و نەهێشتنی بندیوار و ئەوانەی زیاتر لە موچەیەک وەردەگرن چارەسەری كێشەی موچە بكات.\nئەمە لەکاتێکدایە ڕۆژنامەی سەباحی عێراقی لە ژمارەی ئەمڕۆیدا بڵاویکردەوە، یەکێک لەو پێشنیازانەی بۆ چارەسەرکردنی کێشەی موچە لە ئەنجومەنی وەزیرانی عێراقەوە باسی لێوەکراوە، کەمکردنەوەی موچەی بنەڕەتیی موچەخۆرانە بە ڕێژەی 30%، ئەمەش دوای ئەوەدێت دابەشکردنی موچەی مانگی ئەیلول کە دەبوایە لە 18ی مانگەوە دەستیپێبکردایە بەهۆی نەبوونی نەختینەوە دواكەوتووە.\nحكومەت كار بۆ دەستپێكردنەوەی پێدانی قەرز بە گەنجان دەكات\nپڕۆسە هاوبەشەكان: هێزەكانی هاوپەیمانی ناتۆ زیادناكرێن\nفەرماندەیی پڕۆسە هاوبەشەكان ڕایدەگەیەنێت، هێزەكانی ناتۆ لە عێراق تایبەتن بە ڕاهێنان نەك شەڕكەر و دەشڵێت، ژمارەیان زیادناكرێت. لیوا…\n“ناكۆكییەكان” دانیشتنی پەرلەمانی عیراقیان لەبارەی بودجەوە دواخست\nدەنگدان لەسەر پرۆژەیاسای بودجەی گشتیی عێراق بۆ كاتژمێر حەوتی ئێوارە دواخرا، سەرچاوەكان باس لەوەدەكەن، ناكۆكییەكان هۆكاری دواخستنی بوون.…\nلە دەیەی داهاتوودا داهاتی نەوتی عێراق هەڕەشەی لەسەرە\nوەزارەتی دارایی عێراق هۆشداریدا لە داڕمانی داهاتەکانی نەوت لە دەیەی داهاتوودا، داڕمانەكە دەبێتە هۆی دروستبوونی كێشە بۆ ئابوریی…\nتەندروستیی عێراق: ژمارەی بریندارەکانی خۆپیشاندانەکەی بەغداد گەیشتووەتە 125 کەس\nوەزارەتی تەندروستیی عێراق ڕایگەیاند، لە خۆپیشاندانەکەی ئەمڕۆی بەغداد لەئەنجامی پێکدادانی نێوان هێزە ئەمنییەکان و خۆپیشاندەران 125 کەس برینداربوون.…


بێ گۆمان دەبێت لە ڕێگای گفتوگۆوە دوورنواڕێکی نوێ بۆ داهاتووی عێراق دابڕێژینەوە\nکۆدی هەواڵ: 1954\nڕێکەوتی بڵاوکردنەوە: 09:11 - 2021/05/10\nبەشی عێراق و هەرێمی کوردستان- سەرۆکی هەرێمی کوردستان، وێڕای جەخت کردن لەسەر ئەوەی کە هەرێمی کوردستان وەکوو بەشێک لە عێراق لە سیاسەتەکانی خۆیدا دەیەوێت هۆکاری سەقامگیری بێت بۆ عێراق وتی: دەبێت لە ڕێگای گفتوگۆوە دوورنواڕێکی نوێ بۆ داهاتووی عێراق دابڕێژینەوە.\nبەپێی هەواڵی کوردپرێس، له گفتوگۆيێکى ته‌له‌ڤزيۆنيدا له‌گه‌ڵ به‌رنامه‌ى (بالثلاثة)ى که‌ناڵى شەرقیە نیوز نێچيرڤان بارزانى، سه‌رۆکى هه‌رێمى کوردستان، باسى له دۆخى عێراق و چارەسەرەکان بۆ کێشەکانی نێوان هەولێر و بەغدا و کێشەکانی عێراق بە گشتیی کرد.\nده‌قى هەڤپەیڤینی شەرقیە نیوز له‌گه‌ڵ نێچيرڤان بارزانى کە لە سایەتی فەرمیی سەرۆکایەتیی هەرێمی کوردستاندا بڵاو کراوەتەوە و بارزانی لەم دیمانەیەدا باسی ژیانی شەخسی و پێشینەی سیاسیی خۆی دەکات کە لە چەند بەشدا بڵاو دەکرێتەوە.\nالشرقیه نیوز: زۆر باسی گفتوگۆی سیاسیم کرد و هیوادار بووین به ریزبه‌ندی و به‌پێی مێژووی ژیان بچینه ناو سیاسه‌ت، به‌ڵام باسی سیاسه‌تمان کرد. به هه‌رحاڵ با که‌مێک بگه‌ڕێینه‌وه قۆناخی حه‌فتاکان، له حه‌فتاکان گوازرانه‌وه تاران و له زانکۆی تاران خوێندووتانه و له‌گه‌ڵ ده‌سه‌ڵاتى شای ئێران ژیاون. باسمان بۆ بکه خوێندنتان چۆن بوو و ژیان له‌کاتی ده‌سه‌ڵاتى شا چۆن بوو؟\nنێچيرڤان بارزانى: ساڵی 1974 دوای نسکۆی شۆڕش چووینه ئێران، دوای شۆڕشى ئێران له ساڵی 1979 که ئه‌و کاته ته‌مه‌نم 12 – 13 ساڵان بوو، دوو رووداو روویان دا یه‌که‌میان شۆڕشى ئێران بوو و دووه‌میش له‌و کاته‌دا خوالێخۆشبوو باپیرم مه‌لا مسته‌فا کۆچى دوايى کرد. دوای شۆڕشى ئێران که له ئه‌مەریکا له نه‌خۆشخانه بوو، به‌ته‌ما بوو بگه‌ڕێته‌وه، له‌و کاته‌شدا باوکم ئیدریس له‌گه‌ڵيدا بوو، ئه‌و کاته کاک مه‌سعود له‌وێ نه‌بوو، گه‌ڕابووه‌وه، له ئێران بوو، بێگومان بۆ من تێگه‌یشتنم که‌مبوو، ئه‌وه نه‌بوو به ته‌واوی بزانم چی روویداوه، به‌ڵام ده‌مزانی خۆشییه‌کی زۆر هه‌یه به‌تایبه‌تی دوای ئه‌وه‌ی که شا له‌سه‌ر ده‌سه‌ڵات نه‌ما. شا یه‌کێک له‌وانه بوو که رێککه‌وتنی جه‌زائیرى کردبوو، يه‌کێک له هۆکاره‌کانى نسکۆی شۆڕشی کورد بوو، بێگومان بۆ خه‌ڵکی کورد به شێوه‌یه‌کی گشتی رووداوێکی زۆر گه‌وره بوو، زۆریش گرنگ بوو. له‌و ماوه‌يه‌دا له ئێران چووینه قوتابخانه و خوێندمان، من زانکۆم ته‌واو نه‌کرد، من به‌ته‌ما بووم بچمه ئه‌مریکا. یه‌کێک که زۆر هه‌وڵی له‌گه‌ڵ ده‌دام و کاره‌کانى بۆ رايى ده‌کردم تا بچمه ئه‌مريکا بخوێنم، خوالێخۆشبوو د. ئه‌حمه‌د چه‌له‌بی بوو یادی به‌خێر. به‌ڕێزيان زۆر تێکه‌ڵى خێزانمان بوو، به‌تایبه‌تیش دۆستێکی زۆر نزیکى باوکم بوو، ئه‌و زۆر حه‌زی ده‌کرد و زۆر مه‌به‌ستی بوو که بۆ به‌رده‌وامیی خوێندن بچمه ئه‌مەریکا و هه‌موو کاره‌کان ته‌واو بوون. ئه‌و رۆژه‌ی که به‌ته‌ما بووم بچم، رۆژی دوایی باوکم کۆچى دوايى کرد. کاک ئیدریس له ته‌مه‌نی 43 ـ 44 ساڵان به وه‌ستانى دڵ کۆچی دوایی کرد، دوای ئه‌وه به‌رپرسیاريه‌تيى خێزان و به‌رپرسیاريه‌تيى منداڵه‌کان زیاتر وایکرد که نه‌متوانی بچمه ده‌ره‌وه. ئه‌و کاته جه‌نابی سه‌رۆک مه‌سعود بارزانیی مامم له پێشمه‌رگایه‌تی بوو، ئه‌ویش نه‌یده‌توانی بگه‌ڕێته‌وه له‌به‌ر ئه‌رکى پێشمه‌رگایه‌تی و حزب و ماوه‌یه‌کی زۆری پێچوو تا گه‌ڕایه‌وه. قوتابییه‌کی زۆر زیره‌ک نه‌بووم له قوتابخانه، به‌ڵام خراپیش نه‌بووم، له بیرکاری خراپ بووم، به‌ڵام له وانه‌کانی وه‌ک فه‌لسه‌فه و مێژوو و جوگرافیا و وانه‌کانی دیکه، قوتابییه‌کی زیره‌ک بووم. که ده‌هاته سه‌ر بیرکاری و ئه‌وانه زۆر باش نه‌بووم، خه‌ریکی وه‌رزشیش بووم که له‌وساوه تا ئێستاش به‌شێکه له ژیانم.\nپرسیار: الشرقیه نیوز: خاڵێکى گرنگتان باس کرد، به‌پرسياريه‌تيى له ته‌مه‌نێکى زووه‌وه، پێگه‌يشتنێکى زياتريش ده‌دات، وايه؟\nنێچيرڤان بارزانى: هه‌روه‌ک پێمگوتن له ته‌مه‌نێکی زۆر گه‌نجييه‌وه له‌ژێر سه‌رپه‌رشتی و فه‌رمانه‌کانی جه‌نابی سه‌رۆک بارزانی ئه‌و به‌رپرسیاریه‌تييه‌م وه‌رگرت. له ژیانی سیاسیمدا که ده‌ستمپێکردووه، هه‌میشه به‌رده‌وام له‌گه‌ڵم خه‌ریک بووه و رۆڵی سه‌ره‌کی هه‌بووه له‌وه‌ی بێمه ناو ژیانی سیاسی و به‌رپرسیاريه‌تی وه‌رگرم. هه‌موو که‌سێکیش له ژیانی خۆيدا هه‌ڵه ده‌کات و شتی باشیش ده‌کات، منیش وه‌ک هه‌ر مرۆڤێک له ژیانی سیاسیی خۆمدا هه‌ندێک شتی باشم کردووه، هه‌ڵه‌شم زۆر بووه، بێگومان ئه‌وه نییه هه‌ر شتی باشم کردووه و هیچ هه‌ڵه‌یه‌کم نه‌بووه، مرۆڤ هه‌ندێک جار سه‌یری ده‌کاته‌وە ده‌بینێت. گرنگ ئه‌وه‌يه مرۆڤ له ژیانی خۆی له‌و هه‌ڵانه فێر ببێت و بیکاته هێزێک بۆ ئاينده.\nپرسیار: الشرقیه نیوز: سه‌ره‌تایه‌کتان بۆ چاره‌سه‌رکردنی کێشه‌کان ده‌ستپێکرد، به‌ڵام به پرسیارێکی خێرا، جه‌نابتان زمانی ئینگلیزی و فارسی ده‌زانن، نهێنی ئه‌وه چییه که به زمانی عه‌ره‌بی قسه ناکه‌ن؟ بۆچی؟ قورسه؟\nنێچيرڤان بارزانى: ئه‌وه یه‌کێک له‌و شتانه‌یه که من زۆر گله‌یی له خۆم ده‌که‌م، ناڵێم سه‌ختيشه چونکه ئه‌گه‌ر مرۆڤ هه‌ر شتێک بکاته ئیراده‌ی ده‌توانێت، به‌ڵام به دڵنیاییه‌وه ئه‌وه‌ی به‌رده‌وام بۆ نموونه بۆ منداڵه‌کانم ئامۆژگارييان ده‌که‌م پێیان ده‌ڵێم فێری عه‌ره‌بی ببن، به نه‌وه‌ی تازه‌ی کوردستانیش ده‌ڵێم خۆتان فێری زمانی عه‌ره‌بی بکه‌ن، په‌نا به‌خوا منیش خۆم فێر ده‌که‌م.\nالشرقیه نیوز: زمانی عەرەبی قورسە؟\nنێچيرڤان بارزانى: قورسه، ئه‌وه‌نده ئاسان نییه، به‌ڵام پێویسته، زۆريش پێویسته.\nالشرقیه نیوز: کاک نێچیرڤان له‌گه‌ڵ ئه‌وه‌ی هاوکارم ئێمه‌ى برده‌وه رابردوو و بۆ مێژووی پێگه‌یشتنتانى گه‌ڕاندینه‌وه، له‌وانه‌یه باس له گواستنه‌وه‌کانتان بۆ شاره عێراقییه‌کان بکه‌ین، به‌پێی ئه‌و زانیارییانه‌ی له‌به‌ر ده‌ستی ئێمه‌دان جه‌نابتان له‌و که‌سایه‌تییه سیاسییانه‌ن که سه‌ردانی به‌غداتان کردووه پێش رووخانی رژێمی پێشوو، هیچ شارێکی دیکه‌ی عێراق هه‌یه که سه‌ردانتان کردبێت، هه‌روه‌ها هه‌ستتان چۆن بوو که سه‌ردانی به‌غداتان کرد له کاتی رژێمی سه‌دام حسێندا؟\nنێچیرڤان بارزانی: پێش 2003ێش له شێوه‌ی بیرکردنه‌وه و سیاسه‌تی ئێمه‌دا یه‌ک بنه‌مای گرنگ هه‌بوو، ئه‌ویش ئه‌وه بوو که ئێمه عێراقین و سه‌رئه‌نجام کێشه‌کانمان ده‌بێت له‌گه‌ڵ به‌غدا چاره‌سه‌ر ببێت، له‌و ماوه‌یه‌شدا ئێمه هیچ کات په‌یوه‌ندییه‌کانمان له‌گه‌ڵ به‌غدا نه‌پچڕاند، ته‌نانه‌ت له سه‌رده‌مى رژێمی پێشووش په‌يوه‌ندييه‌کانمان به‌رده‌وام بوون. له‌و چوارچێوه‌یه‌دا که پرسی کورد له عێراق چاره‌سه‌ر ده‌بێت، ئه‌و کات ئه‌و حکومه‌ته نوێنه‌رایه‌تيی سه‌روه‌ريى عێراقی ده‌کرد ئه‌وه‌ی له به‌غدا بوو، سه‌دام حسێن سه‌رۆککۆماری ئه‌و وڵاته بوو، له‌به‌ر ئه‌وه ئێمه به‌رده‌وام ئه‌و په‌یوه‌ندییه‌مان هه‌بووه، خۆم چه‌ندینجار سه‌ردانى به‌غدا و موسڵم کردووه له‌و کاته‌دا.\nالشرقیه نیوز: نيازتان هه‌يه سه‌ردانى پارێزگاکانى ديکه‌ى عێراق بکه‌ن؟\nنێچيرڤان بارزانى: زۆر حه‌ز ده‌که‌م سه‌ردانی شاره‌کانی دیکه‌ی عێراق بکه‌م و چه‌ندینجاریش چوومه‌ته نه‌جه‌ف و ئه‌و شه‌ره‌فه‌م به‌رکه‌وتووه له‌گه‌ڵ ئایه‌توڵڵا سیستانیيش دانیشتنم هه‌بووه، دانیشتنێک که هیچ کات وه‌ک که‌سێک له یادی ناکه‌م، له‌م سه‌ردانه‌شدا که له به‌غدا بووم له‌گه‌ڵ سه‌رۆکی په‌رله‌مان جه‌نابی حه‌لبووسی و سیاسییه‌کانی دیکه‌ی عێراقی قسه‌مان کرد و له به‌رنامه‌مدایه له داهاتوودا سه‌ردانى ئه‌و شوێنانه‌ش بکه‌م، سه‌ردانى به‌سرە و ئه‌نبار بکه‌م و له‌و شوێنانه خه‌ڵک ببینم، حه‌ز ده‌که‌ین له نزیکه‌وه خه‌ڵک له په‌یامی ئێمه تێبگه‌ن، ئێمه خێری هه‌موو عێراقمان ده‌وێت، پێشکه‌وتنێکی هه‌ر شارێکی عێراق بۆ ئێمه، بۆ هه‌رێمی کوردستان پێشکه‌وتنه، به‌هێزبوونی ئابووریی عێراق به‌هێزبوونی هه‌رێمی کوردستانه و پێچه‌وانه نییه. با له ته‌له‌ڤزیۆنی ئێوه‌وه ئه‌و قسه‌یه بکه‌م، زۆر به‌داخه‌وه سیاسییه‌کانی عێراق له ڕابردوودا نه‌یانتوانیوه وه‌ک پێویست خزمه‌تگوزارییه‌کان بۆ خه‌ڵک به‌جێ بگه‌یه‌نن، هه‌میشه خه‌ڵکی عێراقیان وا تێگه‌یاندووه که خه‌تای هه‌رێمی کوردستانه. هه‌رێمی کوردستان زیاتر له‌وه‌ی به‌پێی ده‌ستووری عێراق و به‌پێی عێراقیبوونی خۆی که مافى خۆیه‌تی، له‌وه زیاتر داوا ناکات و هیچ کاتێکیش له بودجه‌ى عێراق ئه‌وه‌نده‌ی وه‌رنه‌گرتووه، به‌ڵام خه‌ریک بوو ئه‌وه ده‌چووه ناو شه‌قام که ئه‌گه‌ر خزمه‌تگوزاری له فڵان شوێنی عێراق و له فڵان شاری عێراق نه‌بێت، کێشه‌که ئه‌وه‌یه هه‌رێمی کوردستان پاره‌که‌ی بردووه و هه‌میشه هه‌وڵیان داوه شکستی خۆیان بۆ جێبه‌جێ نه‌کردنی خزمه‌تگوزارییه‌کان بۆ هاووڵاتیانی عێراق بخه‌نه ملی هه‌رێمی کوردستان. لێره‌وه به هه‌موو گه‌لی عێراق ده‌ڵێم پێشکه‌وتنی هه‌ر شارێکی عێراق به پێشکه‌وتنی هه‌رێمی کوردستان هه‌ژمار ده‌که‌ين. کاتێک ده‌چینه ده‌ره‌وه و وڵاتانی دیکه ده‌بینین زۆر پێمان ناخۆشه که ده‌بینین وڵاتانى ديکه له عێراق پێشکه‌وتووترن، ده‌ڵێین عێراق چی له‌م وڵاتانه که‌متره؟! بۆچى عێراق له دۆخێکی وادا بێت که ئيره‌يى به وڵاتانی دیکه‌دا ببه‌ین، گه‌لی عێراق با له‌وه دڵنیا بێت که هه‌رێمی کوردستان ده‌یه‌وێت هه‌موو عێراق پێشکه‌وتوو بێت.\nالشرقیه نیوز: جه‌نابى سه‌رۆک ده‌مه‌وێت پرسیار ده‌باره‌ی ده‌ستوور و ئه‌و خزمه‌تگوزارییانه‌ی له ڕێگه‌ی به‌رپرسه‌کان پێشکه‌ش به هاووڵاتیان ده‌کرێت بکه‌م، به‌ڵام پێش ئه‌وه ده‌مه‌وێت پرسیارێک بکه‌م. باستان له‌وه کرد که له ژیانی خوێندن و قوتابخانه زیره‌ک نه‌بوون، به‌ڵام چۆن له ژیانی سیاسیتاندا سه‌رکه‌وتوو بوون به‌تایبه‌تی له په‌یوه‌ندییه‌کانتاندا له‌گه‌ڵ وڵاتانی جیهان؟ به‌ڕێز نێچیرڤان بارزانی ئابڵۆقه‌که‌ی شکاند کاتێک سه‌ردانی پاریستان کرد و دیدارتان له‌گه‌ڵ ماکرۆن، سه‌رۆکی فه‌ره‌نسا ئه‌نجام دا، باسی ئه‌و په‌یوه‌ندییه و سه‌رکه‌وتنه سیاسییه‌کانتان و به‌ستنه‌وه‌ی هه‌رێمی کوردستان به جیهانم بۆ بکه‌ن؟\nنێچيرڤان بارزانى: هه‌رێمی کوردستانی عێراق وه‌ک به‌شێک له عێراق، له سیاسه‌تدا په‌یڕه‌وی یه‌ک بنه‌مای سه‌ره‌کی کردووه، ئه‌وه‌یش ئه‌وه‌یه که ده‌یه‌وێت فاکته‌ری سه‌قامگیری و ئارامی بێت بۆ هه‌موو عێراق، ده‌یه‌وێت فاکته‌ری سه‌قامگیری بێت له‌گه‌ڵ وڵاتانی دراوسێ، ده‌یه‌وێت فاکته‌رێک بێت بۆ ئه‌وه‌ی دۆخی عێراق باشتر بکات له ڕووی نێوده‌وڵه‌تییه‌وه، ئه‌وه ئه‌و سیاسه‌ته‌یه که له هه‌رێمی کوردستان په‌یڕه‌ومان کردووه. ئێمه له هه‌رێمی کوردستان فاکته‌ری تێکدانی ئاسایش و سه‌قامگیری نین له ناوچه‌که‌دا، به پێچه‌وانه‌وه یارمه‌تیده‌رین تا سه‌قامگیری له ناوچه‌که‌دا دروست ببێت. فه‌ره‌نسا دوای رووداوه‌کانی ساڵی 2017 یه‌کێک له‌و وڵاتانه بوو، به سوپاسه‌وه سه‌رۆک ماکرۆن یه‌کێک له‌و که‌سانه بوو که به ڕاستی یارمه‌تیی عێراقی دا و یارمه‌تيی په‌یوه‌ندییه‌کانی نێوان هه‌رێمی کوردستان و به‌غدای دا. ده‌توانم بڵێم له ڕووی سیاسییه‌وه گه‌ر رۆڵی ئه‌و نه‌بوایه، له‌وانه بوو زۆر له کێشه‌کان چاره‌سه‌ر نه‌بووبان، به‌ڵام ئه‌و رۆڵێکی سه‌رکی بینی، هه‌ر له‌و کاته‌وه تا ئێستا ديداره‌کانى ئێمه له‌گه‌ڵ سه‌رۆک ماکرۆن ته‌نیا بۆ ئه‌وه‌یه که چۆن یارمه‌تيی هه‌موو عێراق بده‌ین. وه‌ک هه‌رێمی کوردستان ده‌مانه‌وێت ئه‌و په‌یوه‌ندییه و په‌یوه‌ندییه‌کانی دیکه له‌گه‌ڵ وڵاتانی ديکه به‌کار بهێنین بۆ ئه‌وه‌ی چۆن یارمه‌تيی هه‌موو عێراق بده‌ین، چۆن یارمه‌تيی چاره‌سه‌رکردنى ئه‌و کێشانه بده‌ین که تا ئێستا له‌نێوان هه‌ولێر و به‌غدادا ماونه‌ته‌وه و چاره‌سه‌ریان بۆ بدۆزینه‌وه؟\nالشرقیه نیوز: ئێستا ده‌گه‌ڕێمه‌وه به‌شی یه‌که‌می پرسیاره‌که‌م، ده‌ستوور پێشکه‌ش کردنی خزمه‌نگوزارییه به هاووڵاتیان ئه‌مه‌تان پێش که‌مێک باس کرد. پرسیاره‌که‌م ئه‌وه‌یه، ده‌م نا ده‌مێک هه‌واڵی ئه‌وه بڵاو ده‌بێته‌وه و ده‌بيستين که لایه‌نێک هه‌یه ده‌یه‌وێت ببێته هه‌رێم وه‌ک به‌سرە، یان گوێمان له هه‌رێمی ئه‌نبار ده‌بێت، ئێستا ئێمه ڕاستيی ئه‌و زانیارییانه نازانین، ئایا ئیراده‌یه‌کی راسته‌قینه هه‌یه یان نا؟ پرسیاره‌که‌م ئه‌وه‌یه ئه‌زموونی هه‌رێم لای ئێوه له هه‌رێمی کوردستان سه‌رکه‌وتوو بوو، چۆن ئامۆژگاری لایه‌نه‌کانی دیکه ده‌که‌ن ئه‌گه‌ر ئیراده‌یه‌کی راسته‌قینه‌یان هه‌بوو بۆ دروستکردنی هه‌رێم؟\nنێچيرڤان بارزانى: پرسی هه‌رێم بابه‌تێکی ده‌ستوورییه و له ده‌ره‌وه‌ی ده‌ستووری عێراق نییه، ده‌ستووری عێراق رێگه‌ی داوه هه‌رێمه‌کان دروست ببن، ئێمه ئه‌زموونێکى تا ڕاده‌یه‌کی زۆر سه‌رکه‌وتوومان هه‌یه له هه‌رێم، ئێستا ته‌نانه‌ت له‌ناو هه‌رێمیش حکوومه‌تی هه‌رێمی کوردستان لێکۆڵینه‌وه له‌وه ده‌کات چۆن ده‌سه‌ڵاتی لامه‌رکه‌زی بداته پارێزگاکان، جه‌نابی سه‌رۆک وه‌زیران و کابینه‌ی نۆیه‌می حکوومه‌تی هه‌رێمی کوردستان ئێستا لێکۆڵینه‌وه له‌و بابه‌ته ده‌که‌ن، که‌واته بۆ خۆمان به مۆدێلێکی سه‌رکه‌وتووی ده‌زانین و کارێکی ده‌ستووریشه و هه‌ر پارێزگایه‌ک له پارێزگەکانی عێراق پێى وابێت که خزمه‌تی زیاتر و خزمه‌تگوزاریی زیاتر پێشکه‌ش به هاووڵاتیانی عێراق بکات، بۆچى نا؟ له ده‌ره‌وه‌ی ده‌ستووری عێراق شتێکمان نه‌کردووه و هه‌ر هه‌رێمێکیش دروست ببێت له ده‌ره‌وه‌ی ده‌ستووری عێراق نییه و له چوارچێوه‌ی ئه‌و ده‌سه‌ڵاته‌یه که ده‌ستووری عێراق دیاری کردووه، جا له‌سه‌ر کاته‌که ده‌مێنێته‌وه ئاخۆ ئه‌و کاته هاوکاره یان له داهاتوودا، یان هه‌ریه‌ک به‌پێی تایبه‌تمه‌ندیی خۆی، ده‌بێت لێکۆڵینه‌وه‌ی دۆخی خۆیان بکه‌ن تا بزانن باشترین مۆدێل چییه بۆ ئه‌وه‌ی خزمه‌تی زیاترى هاووڵاتیانی پارێزگای خۆیان بکه‌ن.\nالشرقیه نیوز: کاک نێچیرڤان، له قسه‌کردن ده‌رباره‌ی په‌یوه‌ندییه‌کانتان له‌گه‌ڵ به‌ڕێز ماکرۆن سه‌رۆکی فه‌ره‌نسا، سه‌رۆکی فه‌ره‌نسا یه‌که‌م که‌س بوو که بیرۆکه‌ی گرێبه‌ستى سیاسی له لوبنان و عێراق پێشکه‌ش کرد، زۆرێک له که‌سایه‌تییه سیاسییه‌کان ده‌ستیان به پێشکه‌ش کردنی ئه‌م بیرۆکه‌یه کردووه، بیرۆکه‌ی ئه‌وه‌ی که پێویسته گرێبه‌ستى سیاسیی نوێ هه‌بێت ئه‌گينا به‌ره‌و ئاینده‌یه‌کی نادیار ده‌ڕۆین، یان به‌ره‌و پشێوی و یان له‌وانه‌یه شه‌ڕی ناوخۆ ده‌ڕۆین. له میانه‌ی ئه‌و قسانه‌ی کردتان له‌و باوه‌ڕه‌دان که داننان به هه‌ڵه‌کان و به‌ره‌وپێشوه‌چوون، سه‌ره‌تای قۆناخێکی نوێی سیاسییه؟\nنێچيرڤان بارزانى: پێموایه ته‌واو ئه‌وه‌یه، من له‌گه‌ڵ ئه‌و بیرۆکه‌یه‌م که قۆناغ و کاتى په‌يمانێکى نوێیه. 18 ساڵ به ماوه‌یه‌کی ڕاگوزه‌ر هه‌ژمار ده‌کرێت و هه‌ر گوتوومانه راگوزه‌ر، ئێستا کاتی ئه‌وه هاتووه لێکۆڵینه‌وه‌ی دیدێکی نوێ بکه‌ین ئاخۆ عێراق به‌ره‌و کوێ؟ بینینی سیاسییه‌کانی عێراق چییه بۆ داهاتووى عێراق؟ ئێستا کاتی ئه‌وه هاتووه، ئه‌وه‌ی ده‌یبینم له به‌غدا به‌ڕێز سه‌رۆکوه‌زیران مسته‌فا کازمی، ئه‌و خۆیشی باسی ئه‌وه ده‌کات و باوه‌ڕی به‌وه هه‌یه که پێویسته شتێکی نوێ بکه‌ین و سیاسییه‌کانی دیکه‌ی عێراقیش هه‌مان باسیان کردووه، بێگومان هه‌ریه‌ک به تێگه‌یشتن و بۆچوونی خۆی باسی ده‌کات، به‌ڵام بێگومان کاتی ئه‌وه هاتووه، کاتی ئه‌وه هاتووه بڵێین به‌سه، به‌سه با دانیشین، به‌سه با بیر له‌وه بکه‌ینه‌وه دیدێکی هاوبه‌ش پێناسه بکه‌ین ئاخۆ عێراق به‌ره‌و کوێ ده‌ڕوات؟ 18 ساڵ به‌سه هه‌ر باسی ئه‌وه بکه‌ین ئێمه له قۆناغی راگوزه‌رداين. ته‌واو، ئه‌وه‌ی 2003 له دایکبووه ئێستا 18 ساڵه، ئه‌گه‌ر ئه‌مه نه‌کرێت به ڕاستی عێراق به‌ره‌و هه‌ڵدێر و به‌ره‌و چاره‌نووسێکی نادیار ده‌ڕوات. با نموونه‌یه‌کی ساده بهێنمه‌وه، مه‌عقووله ئێستاش خه‌ڵکی عێراق هه‌بێ له که‌مپه‌کاندا بن و له‌وێ بژین؟ چۆن ده‌کرێت تا که‌ی؟ نه‌وه‌یه‌ک له‌ناو که‌مپه‌کان له‌دایک ده‌بێت بێ هیوا، بێ داهاتوو، بێ خوێندن، ئه‌و زه‌مینه‌یه‌یه که تووندڕه‌وی و داعش دروست ده‌کات، هه‌ر ئه‌و شتانه‌یه که داعش دروست ده‌کات و زه‌مینه بۆ تووندڕه‌وی خۆش ده‌بێت! ده‌بێت له‌مانه بکۆڵينه‌وه و به جددی هه‌وڵ بده‌ین ئه‌م کێشانه‌ی له عێراق هه‌ن چاره‌سه‌ر بکه‌ين. وه‌ک عێراقی و وه‌ک وڵاتێک که پێی ده‌گوترێت عێراق، زۆر وڵات هه‌یه ده‌یانه‌وێت یارمه‌تیی عێراق بده‌ن، به‌ڵام به‌رله هه‌موو شتێک ده‌بێت عێراقییه‌کان خۆیان یارمه‌تیی خۆیان بده‌ن، ئه‌م هه‌موو وڵاتانه‌ى ئه‌وروپا و ئه‌م‌ریکا له شه‌ڕی داعشدا یارمه‌تیی عێراقیان دا، ئێستاش به‌رده‌وامن و حه‌ز ده‌که‌ن یارمه‌تیی عێراق بده‌ن، به‌ڵام یه‌که‌م شت ده‌بێت عێراقییه‌کان خۆیان یارمه‌تیی خۆیان بده‌ن، له‌سه‌ر شتی بێ مانا چوار پێنج کاژێر گفتوگۆ ده‌که‌ن. ساڵی پار له به‌غدا له کۆبوونه‌وه‌یه‌کدا به‌شدار بووم، بابه‌ته‌که ئه‌و کات خۆپیشاندان بوو له شوێنه‌کانی دیکه، ئه‌و مۆدێله‌ی بۆ چاره‌سه‌رکردنی کێشه‌کان پێشکه‌شیان ده‌کرد بۆ من زۆر سه‌یر بوو! گوتيان ئه‌و هه‌موو خه‌ڵکه داده‌مه‌زرێنین، یه‌کێک له گه‌وره‌ترین کێشه‌کانی عێراق ئه‌م هه‌موو دامه‌زراندنه‌یه، بودجه‌ى عێراق مانگانه نزیکه‌ی چوار تا پێنج ملیار دۆلار ته‌نیا بۆ مووچه‌یه، چ حکومه‌تێک ده‌توانێت به‌و شێوه‌یه به‌رده‌وام بێت و چۆن ده‌کرێت و له چ وڵاتێکدا ئه‌مه هه‌یه؟ ئه‌مه تا که‌ی؟ گفتوگۆيه‌کى زۆرمان کرد، یه‌ک پرسیارم کرد و گوتم ئێوه ئه‌و هه‌موو خه‌ڵکه داده‌مه‌زرێنن، پێتانوایه ئه‌مه چاره‌سه‌ره؟ پێموایه ئه‌مه چاره‌سه‌ر نییه، پرسیار له وه‌زیری دارایی بکه‌ن ئاخۆ پاره‌ی هه‌یه؟ جارێ ئه‌و پرسیاره بکه‌ن له بودجه‌ى عێراقدا پاره بۆ ئه‌و شتانه هه‌یه؟ نه‌بووه، به‌ڵام هه‌ریه‌ک له پێکهاته‌کان، هه‌ریه‌ک له حیزبه سیاسییه‌کان بۆ هه‌ندێک مه‌به‌ستی تایبه‌تی بۆ خۆیان، هه‌ندێک چاره‌سه‌ر پێشکه‌ش ده‌که‌ن نه‌ک بۆ عێراق، خه‌می خۆیانه، خه‌می حزبی خۆیانه، ئه‌مه هه‌ڵه‌یه، عێراق ئه‌وه‌نده گه‌وره‌یه به‌شی هه‌مووان ده‌کات، خێر و سامانی عێراق به‌شی هه‌مووان ده‌کات، به‌ڵام ئه‌گه‌ر وایلێهات ته‌نیا بیر له حیزب و له پێکهاته‌ى خۆت بکه‌یته‌وه، چاره‌سه‌ر بۆ ئه‌م عێراقه نابێت.\nالشرقیه نیوز: ده‌توانن پێمان بڵين له سه‌ردانه دووباره‌کانتاندا بۆ به‌غدا و دیداره‌کانتان له‌گه‌ڵ به‌رپرسه سیاسییه‌کان، ئایا به ڕاستی هه‌ستتان کرد دیدێکی راسته‌قینه بۆ ئه‌م قۆناغه سیاسییه و به‌ده‌نگه‌وه‌هاتن له‌گه‌ڵ هه‌رێمی کوردستان له‌مباره‌یه‌وه هه‌يه؟\nنێچيرڤان بارزانى: باوه‌ڕ ناکه‌م ئێستا ئێمه له‌و خاڵه بین.\nعێراقهەرێمی کوردستاننێچیرڤان بارزانیشەرقیە نیووزهەولێربەغدامادەی 140


بۆچی جگەرەکێشەکان هەست بە خۆشی دەکەن؟ | ڕێکخراوەی زانستی فەرهەنگیی هۆژان\nڕەزبەر ۹, ۲۷۱۸ Hojan تەندروستی و زیندەورناسی, زانیاری, هەواڵ و زانیاری 2\nبۆچی جگەرەکێشەکان هەست بە خۆشی دەکەن؟\nبەپێی توێژینەوەیەک جگەرەکێشەکان چێژ لەم خووەیان وەردەگرن، لەبەر ئەوەی جگەرەکێشان دەبێتە هۆی دەردانی ئەو ماددە کیمیاییانەی کە دەبنە هۆی هەستکردن بە خۆشی لە مێشکدا.\nئەو رێگەیەی جگەرە کار دەکاتە سەر سیستمی مێشک هەمان رێگەیە کە هێرۆین و مۆرفین کاری پێدەکەنە سەر مێشک.\nتوێژەرەکان باس لەوە دەکەن توێژینەوەکە یەکەمجارە ئەوە پیشان دەدات جگەرەکێشان کار دەکاتە سیستمی سروشتیی ماددە کیمیاییەکانی مێشک کە پێیان دەڵێن ئۆپیۆیدی ناوەکی، هەروەها یارمەتیی نەهێشتنی هەستکردن بە ئازار و بەرزکردنەوەی هەستە پۆزەتیڤەکان دەدات.\nبەشداربووانی تێستەکە بۆ ماوەی ١٢ کاتژمێر پێش تێستەکە جگەرەیان نەکێشابوو. دواتر دوو جگەرەیان کێشا کە نیکۆتینەکەی لێ دەرهێنرابوو، دواتر دوو جگەرەی تریان بە نیکۆتینەوە کێشا.\nبە درێژایی ئەو ماوەیە چاودێری مێشکیان دەکرا، پاشان پرسیاری ئەوەیان لێکرا کە هەستیان بە چی کردووە لە هەردوو جارەکەدا.\nدەیڤید سکۆتت، دەرچوویەکی زانکۆی میشیگانە بۆ پرۆگرامی زانستی دەماری دەڵێت “وا دەردەکەوێت هەموو کات جگەرەکێشەکان بە بەراورد بەو کەسانەی جگەرە ناکێشن، لێشاوێکی جیاوازی ئۆپیۆیدیان هەیە و کێشانی جگەرەیەک بە ڕێژەی سەدا ٢٠ بۆ ٣٠ لێشاوی ئۆپیۆید لەو ناوچانەی مێشک کە بەرپرسن لە هەست و ئارەزووەکان دەگۆڕێت.” دەشڵێت “ئەو گۆڕانکارییە لە لێشاوی ئۆپیۆید هەروەکوو کە لە پشکنینی مێشکدا دەردەکەوت، هاوتەریب بووە بەو گۆڕانکارییانەی کە جگەرەکێشەکان پێش و پاش جگەرەکێشانەکان هەستیان پێکردبوو.\nتوێژینەوەکە تەنها ٦ جگەرەکێشی دەگرتەوە، هەموویان کوڕ بوون و لە بیستەکانی تەمەنیاندا بوون کە ڕۆژانە ١٤ جگەرەیان دەکێشا. سکۆت و هاوڕێکانی ئاماژەیان بەوە دەکرد کە سەرەڕای کەمیی بەشداربووان ئەوان سەرسام بوون بەو کاریگەرییە زۆرەی جگەرە لەسەر ئاستی ئۆپیۆید. توێژینەوەکە فراوان دەکرێ تا بەشداربووی زیاتر بگرێتەوە.\nزاناکان پێشبینی ئەوە دەکەن بە توێژینەوەی زیاتر ئەوە دەربکەوێت کە بۆچی خوو بە گرانی وازی لێ دەهێنرێت.\nجۆن-کار زوبێتا کە ڕابەڕی توێژینەوەکەیە و دەروونناس و دەمارناسە لە زانکۆی میشیگان دەڵێت “کارلێکی تووتن بە تایبەتی نیکۆتین لەگەڵ ماددە کیمیایەکانی مێشک بابەتێکی دڵفڕێنە کە ئێمە لە سەرەتای تێگەشتنی ئەو بابەتەداین بە تایبەتی کاتێک دێتە سەر بە یەکەوە بەستنی دەمارەکیمیایی بە ڕەفتار”. دەشڵێت ” هەروەکوو دەرمانە بێهۆشکەرە بەهێزەکانی وەک هێرۆین و کۆکاین، دیاردەی چێژوەرگرتن و ئالوودەبوون، زیادبوونی بەرگەگرتن و ئارەزوو لە تووتندا بەتوندی ڕەگی داکووتاوە لە کیمیایی دەماریدا”\n* خاڵە پرتەقاڵییەکانی سەر ئەو سکانەی مێشک کە لە وێنەی مێشکەکەدا هەیە ئەو ناوچانە پیشان دەدات کە پاش ماوەیەک جگەرەکێشان گەورەترین گۆڕانکاری لە چالاکیی ئۆپیۆیدی تێیاندا ڕووی داوە. وێنەی لای چەپ زمانەی مێشک(cingulate) ە کە چالاکی بە ڕێژەی سەدا ٢٠ زیادی کردووە. وێنەی لای راست ئاڵووی مێشک(amygdala)ە کە چالاکی بە ڕێژەی زیاد لە سەدا ٢٠ کەمی کردووە.\nEndogenous opioid ئۆپیۆیدی ناوەکی\nAmygdala ئاڵووی مێشک\nCingulate زمانەی مێشک\nئامادەکردنی: عەبدوڕەحمان ئەبوبەکر\nبۆچی باوێشکدان تەشەنە دەکات؟\nبۆچی کاتێک باوێشک دەدەیت، کەسانی دەوروبەریشت تووشی دەبن؟ (بۆچی باوێشکدان تەشەنە دەکات؟) باوێشکدان بۆ منداڵان…\nکۆدنووسین بە فەرمانی دەنگی\nتایپکردن یەکێک لەو کارانەیە کە زۆر جاران دەبێتە هۆی ژان و ئێش لە دەست و…\nوێنەیەکی کێشراوە بە ژیریی دەستکرد بە ٤٣٢،٥٠٠ دۆلار فرۆشرا\nوێنەیەکی کێشراوە بە ژیریی دەستکرد بە ٤٣٢،٥٠٠ دۆلار فرۆشرا وێنەی پیاوێکی خەیاڵی کە بە ژیریی…\nTags: عەبدوڕەحمان ئەبووبەکر\nڕەزبەر ۱۰, ۲۷۱۸ وەڵامدانەوە\nکەوایە ئێمەیش جگەرە بکێشین با سەرخۆش بین؟\nڕەزبەر ۲۲, ۲۷۱۸ وەڵامدانەوە\nبۆ زانیاریی زیاتر لەسەر کاریگەریی جگەرە لەسەر دی.ئێن.ئەی و تووشبوونی شێرپەنجە دەتوانن بگەڕێنەوە بۆ ژمارەی چوارەمی گۆڤاری زانستیی هۆژین.


An Augmented Reality Sandbox has been Created at the Faculty of Engineering - Faculty of Engineering\nAn Augmented Reality Sandbox has been Created at the Faculty of Engineering\nposted Dec 19, 2019, 1:43 PM by feng@koyauniversity.org [ updated Dec 19, 2019, 1:45 PM ]\nThis augmented reality sandbox is used to simulate the real-time topographic features, the instrument consists of the rectangular box filled up with the sand, the sand surface captured by the overhead camera and then analyzed by a computer, the result will project over the sand surface by an overhead projector. This instrument can create a real-time contour line over the sand surface depend on the shape of the sand. However, there is another amazing feature which makes this instrument more impressive is a water simulation feature, this feature is quite useful and applicable for water related lectures such as a hydrology, hydraulic structures such as dams and other retained structure. This instrument can be used as a teacher assistance in the following lectures:\n1- Highway and road design, the AR Sandbox can generate the DEM file which can be imported into AutoCAD Civil 3D and the file can create the same 3D surface which is exactly same as a sand surface. This feature can help the students to understand how the road can be designed by using such softwares.\n2- AR sandbox can be used for clarification the contour lines and 3D maps which can be benefits for lectures such as engineering surveying, geology, architecture landscapes.\n3- The water simulation system of AR sandbox can be used to simulate the realistic water retain structure and simulate the working mechanism of structures such as dams and spillways.\nئامێرێکی Augmented Reality Sandbox لە فاکەڵتی ئەندازیاری دروستکرا\nئەم ئامێرە بەكاردەهێنرێت بۆ بەرجەستەكردنى شێوەى تۆپۆگرافى سێ دوورى و دروستكردنى هێڵى كەنتورى زيندوو. ئامێرەكە پێكدێت لە باولێكى سەركراوە كە پڕكراوە لە لمێكى ڕەنگ سپى و وورد، كاتێك شێوەى تۆپۆگرافى جياواز بە هۆى لمەكەوە دروست دەكرێت، كامێرايەك كە لەسەر لمەكە جێگيركراوە هەڵدەستێت بە گرتنى وێنەيەكى سێ دوورى ڕووى لمەكە و كۆمپيوتەرێك كە بە ئامێرەكەوە بەستراوە هەڵدەستێت بە شيكاركردنى داتاكانى كامێراكە، بە بەكارهێنانى داتاشۆيەك ئەنجامە شيكاركراوەكە بە شێوەى وێنە دەخرێتە سەر ڕووى لمەكە، لەكاتى گۆڕينى ڕووى سەرەوەى لمەكە بە شێوەيەكى زيندزوو وێنەى سەر لمەكە دەگۆڕێت. ئامێرەكە دەتوانێ هێڵى كەنتورى زيندوو دروست بكات لەگەڵ دروستكردنى وێنەيەكى جوڵاوى ئاو بە شێوەيەكى ڕاستەقينە. ئەم ئامێرە بەكاردێت وەك ياريدەدەرى مامۆستا لەم وانانەى خوارەوە:\n١- وانەى ڕێگاوبان: ئەم ئامێرە دەتوانى فايلێكى پڕ لە داتاى جۆرى DEM دروست بكات، ئەم فايلە كە بەرهەمى شێوەى سێ دوورى لمەكەيە دەتوانرێت بخرێتە ناو پڕۆگرامى AutoCAD Civil 3D بە مەبەستى دروستكردنى شێوەى تۆپۆگرافى سێ دوورى كە هاوشێوەيە لەگەڵ ڕووى لمەكە كە دەتوانرێت لە ڕێگاى ئەم جۆرە فايلەوە خوێندكار كار لەسەر شێوەيەكى تۆپۆگرافى سێ دوورى بكات بۆ دروستكردنى ڕێگاوبان كە خۆى لە ڕێگاى لمەكەوە دروستى كردووە.\n٢- ئەو ئامێرە دەتوانێت هێڵى كەنتورى دروست بكات بە پێى شێوەى لمى ناو بۆكسەكە، ئەم تايبەتمەنديیە يارمەتيەكى زۆرى مامۆستا دەدات بۆ ڕوونكردنەوە و گەياندنى بابەتى هێڵە كەنتوريەكان و شێوازى هێڵەكان بۆ شێوەى تۆپۆگرافيە جياوازەكان، ئەم تايبەتمەنديیەى ئامێرەكە دەتوانرێت سوودى لێوەربگيرێت بۆ وانەكانى ڕووپێوى و جيۆلۆجى و لاندسكەيپى تەلارسازى.\n٣- ئەم ئامێرە دەتوانێت وێنەيەكى جوڵاوى ئاو دروست بكات، ئەم تايبەتمەنديە بەكاردێت بۆ دروستكردن و بەرجەستەكردنى پێكهاتە ئەندازياریيەكانى كە بۆ ڕاگرتنى ئاو بەكاردێن وەك بەنداو و سەرڕێژى بەنداوەكان، دەتوانرێت مۆدێلێكى بچووكراوەى سێ دوورى بەنداوێكى پێدروست بكرێت كە كاتێك پڕ دەبێت چۆن ئاو لە سەر ڕێژەكەيەوە دێتە خوارەوە.\nلە كۆتاييدا سوپاس و پێزانين بۆ هەموو ئەو كەس و لايەنانەى كە يارمەتيدەربوون لە تەواو كردنى ئەم ئامێرە، بە تايبەت م. هەڤاڵ عبدالکریم و ئە. كێوان سلێمان لە يەكەى ئاى تى فاكەڵتى ئەندازيارى، هەروەها ڕاگرايەتى فاكەڵتى ئەندازيارى و سەرۆكايەتى بەشى ئەندازيارى جيۆتەكنيك و م. ڕۆژگار لە بەشى جيۆماتيكى زانكۆى سەڵاحەدين كە هاوكار بوون لە تەواو كردنى ئەم ئامێرە.


بـیمـــەی مــاڵ | Hallå konsument - Konsumentverket\nئێوە بۆیە ماڵەکەتان بیمە دەکەن تا ماڵەکە و شتەکانی خۆتان بپارێزن. ئەگەر ئێوە خاوەنی خانووەکە بن وا باشە کە بیمەی خانووی سەرقفڵانە یان بیمەی ڤیلاش لە بیمەی ماڵەکەتان زیاد کەن.\nبیمەی ماڵ پاراستنێکی بنەڕەتییە کە هەمووان پێویستیانە.\nبیمەی ماڵ هەموو ئەو کەسانە دەگرێتەوە کە لەو ناونیشانە دەژین بەڵام زۆربەی جارەکان ئەو کەسە ناگرێتەوە کە لە لای ماڵەکە دەژی.\nگرێبەستی بیمەی ماڵ بۆ یەک ساڵ بایەخی هەیە.\nمەرجەکان بە وردی بخوێننەوە – ئەگەر شتێکی وای تێدابێ کە لێی تێنەگەن تەلەفۆن بکەن بۆ کۆمپانیای بیمە و پرسیاریان لێبکەن.\nئێوە دەتوانن لەم شوێنی وێبە Konsumenternas Försäkringsbyrås webbplats بیمەکانی ماڵ پێکەوە بەراورد بکەن.\nبـیـمەی ماڵ لە چەندین بەش پێـکـدێ:\nپاراستن لە سەفەردا\nپاراستن بۆ کاتی بەرپرسیاری\nپاراستنی یاسایی و\nپاراستن لە دژی کەوتنە بەر پەلامار\nپاراستنی سامان بۆ دزینی کەلوپەلی ئێوە یان ئەگەر لە ماڵەکەدا ئاگر بکەوێتەوە و کەلوپەلەکان خراپ بن قەرەبووتان دەداتێت.\nپاراستن لە سەفەردا ئەگەر بێتوو نەخۆش بکەون یان تووشی رووداوێک بن قەرەبووتان دەداتێ. ئەم پاراستنە بە زۆری بۆ ماوەی ٤٥ تا ٦٠ رۆژ بەردەوام دەبێ.\nپاراستن بۆ کاتی بەرپرسیاری کاتێکە ئێوە ئەرکداربن زەرەر و زیانێک ببژێرن و پاراستنی یاسایی دەرفەت دەدا بە ئێوە کە لە کاتی ناکۆکیدا بۆ هەندێک مەسرەفی دادگا قەرەبوو بکرێنەوە.\nپاراستن لە دژی کەوتنە بەر پەلامار ئەگەر هاتوو تووشی لێدان و ئازار هاتن قەرەبووتان دەداتێ.\nبیمەی ماڵ زۆربەی هەرەزۆری جارەکان هەموو ئەو کەسانە دەگرێتەوە کە ناویان لەسەر ئەم ئادرەسە تۆمار کراوە واتە پێکەوە دەژین. بەڵام بیمەکە زۆربەی زۆری جارەکان ئەو کەسە ناگرێتەوە کە لە لای خێزانەکە دەژی. ئەو کەسە دەبێ بیمەی خۆی هەبێ.\nگرێبەستی یەک ساڵە\nکاتێ مرۆڤ ماڵەکەی بیمە دەکا گریبەستێکی یەک ساڵە ئەنجامدەدا. ماوەی گرێبەستی بیمەی زۆربەی شتەکان یەک ساڵە. واتە مرۆڤ ناتوانێ لە ماوەی بیمەکەدا گرێبەستەکە هەڵوەشێنێتەوە لەبەر ئەوەی بۆ نموونە بیمەیەکی هەرزانتری پێ پێشنیار کراوە. بەڵام ماوەی گرێبەستەکە یەک ساڵە و لە رۆژی کۆتایی هاتنی ساڵەکە مرۆڤ دەتوانێت بیمەکەی بگۆڕێت. ئەگەر رۆژی کۆتایی گرێبەستەکە مرۆڤ واز لە بیمەکە نەهێنێ و نەیگۆڕێ، بیمەکە بە شێوەیەکی ئۆتۆماتیکی ساڵیکی تر درێژ دەکرێتەوە.\nڕیــزپــەڕ و ســـنوورداربــوون\nهەموو بیمەکان ڕیــزپـەڕیان هەیە و بە شێوەی جۆراوجۆر سنووردارن. بۆ ئەوەی بە وردی بزانن کە بیمەکەی ئێوە چۆنە پێویستە مەرجەکان بە باشی بخوێننەوە. بە پێی یاسای گرێبەستی بیمە ئێوە مافی ئەوەتان هەیە کورتەیەک لە گرنگترین زانیارییەکان و سنووردانانەکانتان پێبدرێ. ئەمە پێی دەگوترێ زانیاری پێش کڕین.\nپاراستن لە بەرابەر ریسکی جۆراوجۆر allriskskydd بۆ زیانی بێ شانسیotursskador\nکەسێک پاراستنی لەبەرابەر ریسکی جوراوجۆردا هەبێ بۆ کاتی رووداوی کوتوپــڕ و پێشبێنی نەکراو کە پێشیدەگوترێ زیانی بێشانسی قەرەبوو وەردەگرێ. هەندێک لە بیمەکان پاراستن لە بەرابەر ریسکی جۆراوجۆریان هەیە. ئەگەر نەبێ واباشە ئەمەش لە بیمەکە زیادکرێ.\nقەرەبوو نەکردنەوە لە کاتی رووداو دا\nبیمەی ماڵ قەرەبووکردنی رووداو و نەخۆشی تێدا نییە. (بێجگە لە زیانی کوتوپڕ یان نەخۆشی لە سەفەردا). بۆ ئەوەی مرۆڤ بۆ زیانلێکەوتن یان پێکانێکی بەردەوام قەرەبوو وەرگرێ پێویستە بیمەیەکی تایبەتی هەبێ واتە بیمەی رووداو.


5. 👁 هەپەگە: 10 سەربازی تورک لە شرناخ کوژراون\n6. 👁 وەزارەتی خوێندنی باڵا: پەیمانگەی کوردمارت باوەڕپێکراو نییە\n👁 ئەم بابەتە 14,122 جار بینراوە\n| کاتی ئافراندنی لاپەڕە: 2.328 چرکە!


لە سەدا 79ی گەشتیاران خەڵكی عێراق و دەرەوەن\nپارێزگای سلێمانی 2021-11-17\nسلێمانی لە ڕووی گەشتیارییەوە هەنگاوی گەورەی بڕیوە و لە ماوەی سی ساڵدا، بەهۆی فراوانبوون و گەشەی پارێزگاكەوە ژمارەی ئەو گەشتیارانەی كە روویان كردووەتە سنورەكە، چەند هێندە زیادی كردووە، بەو هۆیەشەوە ژمارەی ئوتێل و مۆتێل و پێگە گەشتیارییەكان تا دێت زیاتر و فراوانتر دەبن.\nبەگوێرەی ئامارەكان، نزیكەی لەسەدا هەشتای ئەو گەشتیارانەی روو لە ناوچە گەشتیارییەكانی سنوری پارێزگای سلێمانی دەكەن، گەشتیارانی ناوچەكانی عێراق و دەرەوەن، كە لە وەرزە جیاوازەكاندا سەردانی سنورەكە دەكەن.\nگەشتوگوزار و دەروازە نێودەوڵەتیدەكان\nداتاكانی گەشتوگوزاری سلێمانی لە ساڵی ٢٠٢١ دا:\n- ژمارەی ئوتێلی پێنج ئەستێرە (9).\n- ژمارەی ئوتێلی چوار ئەستێرە (12).\n- ژمارەی ئوتێلی سێ ئەستێرە (18).\n- ژمارەی ئوتێلی دوو ئەستێرە (42).\n- ژمارەی ئوتێلی یەك ئەستێرە (91).\n- ژمارەی ئەپارتمانی ڕاخراو (57).\n- ژمارەی گوندی گەشتیاریی (15).\n- هەوارگە (13).\n- مۆتێل (91).\n- كۆمەڵگەی گەشتیاریی (39).\n- یەكە گەشتیارییەكان (210).\n- ژمارەی كارمەندان لە یەكە گەشتیارییەكاندا (2.176).\n- كۆی گشتیی چێشتخانە و كافتریای گەشتیاریی (721).\n- ژمارەی چێشتخانە و كافتریای پێنج ئەستێرە (7).\n- ژمارەی چێشتخانە و كافتریای چوار ئەستێرە (80).\n- ژمارەی چێشتخانە و كافتریای سێ ئەستێرە (106).\n- ژمارەی چێشتخانە و كافتریای دوو ئەستێرە (149).\n- ژمارەی چێشتخانە و كافتریای یەك ئەستێرە (370).\n- تەنها ئوتێلی میللی (شعبی)، لە ساڵی (١٩٩١)دا بریتی بوە لە ١٨، بەڵام ئەو ژمارەیە لە ساڵی (٢٠٢١)دا بەرزبووەتەوە بۆ ٧٤.\n- كۆی ئۆتێل و مۆتێل و كۆمەڵگەی گەشتیاریی، لە ساڵی (١٩٩١)دا ژمارەیان ١٨ بوە، بەڵام بۆ ساڵی (٢٠٢١) ژمارەكە بەرزبووەتەوە بۆ ٢٤٦.\n- ژمارەی دەروازەكان (٧)، كە بریتین لە دەروازە نێودەوڵەتییەكانی (پەروێزخان، باشماخ) لەگەڵ دەروازەكانی (سەیرانبەن، كێلێ، پشتە، شۆشمێ) و فڕۆكەخانەی نێودەوڵەتیی سلێمانی.\n- ژمارەی نوسینگەكانی گەشتیاریی بۆ فرۆشتنی تكتی گەشتی ئاسمانیی (90).\n- ژمارەی كۆمپانیای وەكیلی هێڵی ئاسمانیی جیهانی بۆ گواستنەوەی هاووڵاتیان (40).\n- ژمارەی كۆمپانیاكانی گواستنەوەی وشكانیی (200).\n- ژمارەی كۆمپانیاكانی گواستنەوەی ئاسمانی (١٠) كۆمپانیان، كە بریتین لە (Iraqi Airways, Qatar Airways, Fly Dubai, Mahan Air, Kia Parwaz, Royal Jordanian, Turkish Air, Pegasus Airlines, Condor Air, Fly Baghdad).\n- كۆی ژمارەی گەشتیاران لە فڕۆكەخانە و دەروازەكانی باشماخ و پەروێزخانەوە لە ساڵی ٢٠١٩ دا نزیكەی (2.104.877) گەشتیار بوون، بەڵام لە ساڵی ٢٠٢٠ دا سەرباری پەتای كۆرۆنا نزیكەی (880.000) گەشتیار بوون.\n- ڕێژەی گەشتیاری بیانی بریتییە لە (١٠٪)، ڕێژەی گەشتیاری ناوخۆیی عێراقیش رێژەكەی بریتییە لە (٦٩٪) و ڕێژەی گەشتیاری ناو هەرێمیش (٢١٪)ی كۆی ژمارەی گەشتیاران پێكدەهێنن.\nرێوشوێن دەگیرێتەبەر بۆ رێگرتن لە زیادەڕەوی\nڕاگــەیەندراوێك لە پارێــزگــاوە بۆ هـاووڵاتیانی سلێمانی\nبەڕێوەبەرایەتی كۆچ و كۆچبەران و وەڵامدانەوەی قەیرانەكان هەلێكی كار رادەگەیەنێت\nسلێمانی پەره‌ی زۆری بە بواری وەرزش داوە\nئیمارات هەماهەنگیی لەگەڵ سلێمانی دەكات\nشاندێكی پارێزگای سلێمانی سەردانی فیلەندا دەكات\nكۆبوونەوەیەك بۆ چارەسەركردنی كێشەكانی خوێندكاران\nزانكۆكانی سلێمانی و پەیوەندییان بە وڵاتانی دەرەوە\nپارێزگاری سلێمانی: دەخوازین زوو وەڵامی خوێندكاران بدرێتەوە\nپارێزگار لەگەڵ بەرپرسانی ئیداریی و خەڵكی قەرەداخ كۆدەبێتەوە\nقیرتاوكردنی رێگای خەمزە لە تەواوبووندایە\nسلێمانی خاوەنی زیاتر لە هەزار ناوچەی شوێنەوارییە\nپارێزگار سەردانی ماوەت دەكات\nپێشانگای كتێب لەسلێمانی كرایەوە


نووچە نێت | ڕاستگۆیی بێ لایەنی| ناوەڕۆکی نامەکەی ماکرۆن بۆ ئەردۆغان ئەرێنی بوو\nناوەڕۆکی نامەکەی ماکرۆن بۆ ئەردۆغان ئەرێنی بوو\nوەزیری دەرەوەی تورکیا ئاشکرای دەکات سەرۆکی فەرەنسا نامەیەکی بۆ سەرۆککۆماری تورکیا ناردووە و ناوەڕۆکەکەیشی "ئەرێنی بووە".\nمەولوود چاوشئۆغڵو لە کۆتایی سەردانەکەی بۆ پاکستان و لەکاتی گەڕانەوەی بۆ تورکیا، گفتوگۆیەکی رۆژنامەڤانیی لەگەڵ میدیاکانی وڵاتەکەی کرد کە یاوەری بوون لە سەردانەکەیدا و لە وەڵامی پرسیاری پەیوەندییەکانی نێوان تورکیا و فەرەنسا، ئاشکرایکرد، کە سەرۆکی فەرەنسا نامەیەکی بۆ رەجەب تەیب ئەردۆغان ناردووە.\nمەولوود چاوشئۆغڵو رایگەیاند، "بەڕێز ئێمانوێل ماکرۆن نامەیەکی بۆ بەڕێز سەرۆککۆمارمان نارد. لە ناوەڕۆکی نامەکەدا وێڕای پەسنی تورکیا و ئاماژەدان بە گرنگی و بایەخدان بەبرەودانی پەیوەندییەکان و خواست و ئارەزووی دیدار و کۆبوونەوەی لەگەڵ بەڕێز سەرۆککۆمارمان ئاشکراکردبوو و نامەکە زۆر ئەرێنی بوو بەڕاددەیەک لە نێو بەشێک لە دێڕەکاندا وشەی تورکی تێیدا بەکارهاتبوو".\nوەزیری دەرەوەی تورکیا دەڵێت، کاتێک نامەکەیان داوەتە ئەردۆغان، "پێشوازی گەرمی لێکرد و جەختی لەوەکردەوە کە بەسوپاسەوە دیداریان لەگەڵ ئەنجام دەدەن".\nلە وەڵامی پەیوەندییەکانی تورکیا و ئەمریکا، چاوشئۆغڵو رایگەیاند، بۆ ئاساییکردنەوەی پەیوەندییەکانمان لەگەڵ ئیدارەی نوێی بایدن هەموو هەوڵێکمان دەدەین، چاوەڕێی هەمان هەڵوێست لە ئەمریکاش دەکەین، بەڵام ناتوانین بڵێین بە شەو و رۆژێک پەیوەندییەکان ئاسایی دەبنەوە.\nوەزیری دەرەوەی تورکیا پێی وایە، جۆرێک لە میانڕەوی لەبارەی هەڵوێستی ئیدارەی نوێی ئەمریکا بەدی دەکرێت، "ئێمەش ئامادەین بۆ مامەڵەکردن لەگەڵ ئیدارەی نوێ، بەتایبەتی لەبارەی چارەسەرکردنی گرژییەکانی ئێس-400 و بابەتی سزاکان".


پەشێو حەمەد ئەمین : چاوپێکەوتنی عێراقیەک لە هەندەران . – WTARIKURD\nپەشێو حەمەد ئەمین : چاوپێکەوتنی عێراقیەک لە هەندەران .\nپرسیار : خەڵکی کوێیت ؟\nوەڵام : من عێراقیم\nپرسیار : بۆ وڵاتی خۆت بە جێهێشت و بۆ ئێرە هاتی ؟\nوەڵام : باسی وڵاتم بۆ دەکەی ، کامە وڵات ئەزیزم ؟ دەزانی من بام لە جێگای تۆ ، شەرمم دەکرد لە کردنی وەها پرسیارێک !!\nپرسیار : بۆ چی شەرم بکەم ؟\nوەڵام : بیرم دێتەوە لە قۆناغی سەرەتایی خوێندنما لە لادێکەمان، ڕۆژێکیان بەڕێوەبەری خوێندنگاکە پێی وتین : بۆ سبەی باوکی هەمووتان لێرە ئامادە دەبێت، تا لە مەڕ ئەخڵاق و ئاکار و ئاستی زیرەکیتان قسەیان بۆ بکەین .\nبۆ سبەی باوکی هیچ کام لە قوتابیەکان ئامادە نەبوو بە خۆشمەوە ، بەڵام دایکی هەموومان ئامادە بوو ، بەڕێوەبەر زۆر بە توڕەییەوە کە بینی هیچ باوکێک نەهاتووە ، ڕووی کردە ژنەکان و سکاڵای دەکردو هاواری دەکرد ، من پێم وتن باوکیان ئامادە بێت، ئێوەم بۆ چی هاتوون ، مەگەر نازانن زۆرێک لە مناڵەکان هێندە لاسارن بە باوکیان نەبێت تەمبێ نابن ، خۆ من وانە دەربارەی چاڵاکیەکانی ژن ناڵێمەوە لە ڕۆژانی سک پڕیدا، ئێوەم بۆ چیە ؟؟\nلەو ساتەدا دایکم بە گریانەوە هەستایەوە و فەرمووی ‘ ئیدی پێویستمان بە وانەیەکی لەو جۆرە نیە و ، جارێکی تر هیچ ژنێک سک پڕ ناکاتەوە ، جەنابی بەڕێوەبەر دڵنیا بە لەوەی ئیدی هیچ باوکێک لێرە ئامادە نابێت ‘ دواتر جەنابی بەڕێوەبەر لە شەرمان سورهەڵگەڕا و هەر کە زانی تەواوی قوتابیەکان بە بێ باوکن خەجاڵەت ما .\nببورە ، جا پرسیارەکەی تۆش لە چیرۆکی ئەو بەڕێوەبەرە دەچێت، لە وڵاتێک دەپرسیت کە تەنها ناوێکە و بێ ناوەڕۆک ، پایەکانی هەموو ڕوخاون و هیچ سیمایەکی دەوڵەت بوونی پێوە دیار نەماوە.\nپرسیار : دەتوانیت باسی ژیانم بۆ بکەیت لە عێراق ؟\nوەڵام : پێش ئەوەی وەڵامت بدەمەوە حەزدەکەم جەنابتان پێم بڵێن مەفهومی ژیان لێرە چیە و چی دەگەیەنێ ؟ ئەوسا لەوانەیە منیش بتوانم کورتەیەکتان لەو بارەوە بۆ باسبکەم ، چونکە لە وڵاتەکەی من تەنها مردن هەیەو ، زۆری دەوێت تا بیرم بێتەوە کە ژیان چیە !!\nپرسیار : بەڕێزم بە گشتی ژیان لە ئەوروپاو بە تایبەت لێرە ، لەو پەڕی ئارامی و سەقامگیریدایە ، دەوڵەتان هەزاران ئۆفەر پێشکەشی گەلەکانیان دەکەن تا شاد بژین ، گشت هاوڵاتیان بەیەک چاو تەماشا دەکرێن ، واتە سەرۆکی دەوڵەت و کرێکارێکی هێڵی شەمەندەفەر هیچ جیاوازیەکیان نیە .\nبرسێتی و قات و قڕی نیەو، کارەباو ئاوی بەردەوام و گشت جۆرە خزمەتگوزاریەکان بەردەوامن ، مرۆڤەکان بەپێی پسپۆڕی خۆیان کاردەکەن و مافی خۆیان وەردەگرن ، ئەوەی توانای کاریشی نەبێت حکومەت ژیانی لە ئەستۆ دەگرێت و بەڕێوەی دەبات .\nجگە لە پیشەی سەرەکیان ، خەڵکی لێرە زیاتر سەرقاڵی جوانکردنی باخچەو بە خێوکردنی سەگ و گەشت و یاری و ڕۆیشتن بۆ هۆڵی سینەماو شانۆ و کۆنسێرتی مۆزیک و نادی شەوانە و سێکس و ئەو شتانەن .\nئا ئەوەیە مەفهومی ژیان لەم وڵاتە ، ئیستا بیرت کەوتەوە ژیان چیە ؟\nوەڵام : سوپاس ، بەڵێ بیرم کەوتەوە ، بەڕاستی دڵنیاییەکی زۆری دەوێت کە من لە کەوکەبێکی تر نیم ، بەڕێزم ژیان لە وڵاتەکەی من واتای خۆی لە دەستداوەو جۆرێکە لە مردن .\nمرۆڤەکانی هێندە برسین ، گژو گیا ژەمێکی خواردنیانەو خەریکە ڕەنگی خاک دەگرنە خۆ، پێم سەیرە باسی سەگ دەکەیت ! ئاخر لەوێ مرۆڤەکان سکی خۆیان پێ تێر ناکرێت ، ئیدی لە کوێدا هاوەڵی سەگیان پێ دەکرێ و خزمەتی ئەویش بکەن .\nلەم ڕۆژانە بیستم گوایە زۆرێک لە مرۆڤەکانی ئیرە خوێن ببینن لە هۆش دەچن ، سەرسام بووم و بە ڕاستی تاسام ! لە ڕاستیدا چۆن شۆک نەبم ؟ لە نیشتمانەکەی مندا دەرگای ماڵێک نیە یادگاری کوشتنی مرۆڤێکی لێ نەبێت ، شۆستەیەک نادۆزیەوە دەیانی لە سەر تیرۆر نەکرابن ، لە مەڵبەندی هەر شارێک ئاسەواری سەدان تەقینەوە بەجێماوەو بە ئیستاشەوە بەردەوامە ، لە گەڵ لێزمەی بارانا لە ژێر هەر بستەخاکێکدا ، لاشەی هەزاران گەنج و پیرو ژن و مناڵ سەرئاو دەکەون . زۆر جار دەڵێم :\nگەر لاشەی مرۆڤ\nگەڵاو گوڵی گرتبا لە ژێر خاکدا\nئیستا نیشتمانی من\nجوانترین بەهەشت بوو لە دونیادا\nبەڵێ ڕۆژ نیە تراژیدی ترین چیرۆکی مەرگ لە وڵاتەکەی من نەنوسرێتەوە ، هەر بۆیە ڕومکردە ئەم وڵاتە ، چونکە نامەوێ مەرگنامەی منیش لە نێو پەڕەی چیرۆکێکی تراژیدی تردا بنوسرێتەوە . لەوێ ژیان هێندە سەخت بووە ، کەس توانای ململانێی نیە لە گەڵ مەرگا .\nئیدی من بێزار بووم لە لە دیمەنەکانی کوشت ، لە دەنگی تەقینەوەی لەناکاو ، لەو هەواڵە دڵتەزێنانەی ڕۆژانە لە بەرەکانی جەنگەوە دێن ، لە بینینی ئەو فرمێسکانەی لە چاوی دایکما دەڕژێن ، لە هاوارو سەدای ئەو مناڵانەی بۆ قومێ شیر خەریکە دمرن .\nهەڵە نەبم گوێبیستی وشەی ” سێکس ” بووم ، ڕاستە ؟ دەزانی لە وڵاتەکەی مندا شتێک نەماوە بە ناوی سێکس ، پیاوەکانمان هێند شەهید بوون ، بە ملیۆنان ژن بێ پیاو ماونەتەوە و ئیدی سێکس لە ژیانیاندا بووە به مێژوو .\nژیان لێرە چەندە جوانە ، من بۆ بینینی ئەو جوانیە هاتووم ، هاتووم تا مرۆڤ بوونی خۆم بەڵگەدار بکەم ، چونکە سەلماندنی دەوێت کە ئێمە نەوەی ئادەم بین ، ئێمە زیاتر لە نەسلی ئەو ئاژەڵانە دەچین ، کە خۆ خۆرن و گۆشتی یەکدی دەهاڕن ، بەڵێ ئێمە ئەو جۆرە ئاژەڵەین .\nسەرنجم داوە خەڵکی لێرە لە کەنار دەریاکاندا ڕۆمانسی دەبن بە بینینی دیمەنی مانگ ، لە ڕاستیدا ئێمە دەریامان نیە تا مانگ لە نێویا هەڵبێ ، بەڵام ڕوبارمان هەن و پڕن لە خوین ، لە خوێنی ئەو مرڤانەی هەر لە زەمەنی حەسەن و حوسەینەوە دەڕژێ تا بە ئەمڕۆ ، تەنانەت ماسیەکانیش ڕەنگیان سور بووەو تامی گۆشتی مرۆڤ دەدەن ، ئاخر مانگ بەو هەموو جوانیەوە چۆن بتوانێ لە وەها ڕوبارێک هەڵبێ !!\nئێمە لەوێ نە خاوەنی دەوڵەتین و نە سەرۆک ، لە ڕاستیدا هەن ، بەڵام مافیا گەلێگ بەڕێوەی دەبەن ، بۆیە نە کارەباو نە نان و نە ئاو و نە دیمۆکراسی و نە هیچ شتێک بوونی نیە !\nکرێکاری وێستگەی شەمەندەفەر” جوانە ههههههه ، ئێمە تەنها لە فیلمەکاندا شەمەندەفەرمان بینیوە ، تەنها ئۆتۆمبێلمان هەیەو ئەویش زیاتر بۆ جوانیەو لە تابلۆیەک دەچێت ، چونکە نە سوتەمەنی هەیە تێیبکرێت و نە ڕێگاش هەیە پێدا بڕوات .\nئا ئەمەیە واتا ڕاستەقینەکەی ژیان لە (عێراق ) ڕونتر بڵێم وڵاتی مەرگەسات .\nئێمە کە هاتوین بۆ ئێرە ، دەمانەوێ لەو مەرگە ڕزگارمان بێت و ئیتر وەک مرۆڤێک بژین . لانیکەم وەک ئەو کرێکارانەی لێرە لە وێستگەکانی شەمەندەفەر یا کارگەی ڕستن و چنین کاردەکەن ، کە هیچ نەبێ کەڕامەت و شکۆیان پارێزراوە ، بیستومە ئێوە مرۆڤدۆستن و ڕێز لە بەهاکانی مرۆڤایەتی دەگرن ، بۆیە چانسێکی ئێجگار مەزنە وەک مرۆڤیش نەبێت ، بەڵکو وەک سەگێک قبوڵمان کەن ، چونکە ئەوەی لێرە بۆ سەگەکان ڕەخساوە ، ئێمە بە تەواوی ژیانمان لەوێ وەک مرۆڤێک پێی ناگەین .\nدەزانم بۆ ئێوە سەختە لە تراژیدیای مەرگەساتەکانی ئێمە تێبگەن ، چونکە ‘ مرۆڤێک کە نەسوتابێت ، هەرگیز لە گڕی ئاگر تێناگات ، مرۆڤێک لە دەریادا نەخنکابێت، ناترسێت لە کەڵبەی تیژی نەهەنگ .\nتکایە ڕزگارمان کەن ‘ مردن خەریکە ژیانمان دەخوات ‘ .\nLatest posts by پەشێو حەمەدئەمین (see all)\nپەشێو حەمەد ئەمین: نێرەمووک ( shemale) . - 2016-09-26\nپەشێو حەمەد ئەمین : چاوپێکەوتنی عێراقیەک لە هەندەران . - 2016-07-08\nپەشێو حەمەدئەمین : هەدەپ چیەو لە پێناو چیدا سیاسەت دەکات ؟ .. - 2015-05-26\nڕەسوڵ بۆسکێنى : هەرێمى کوردستان دواى ڕزگارکردنى موسڵ .\nئاریتما موحه‌ممه‌دی : كورد و ستراتیژیی هه‌ڵه له خه‌بات !